Izvor: Deutsche Welle, 10.Feb.2016, 14:44\nU Rimu su se sastali predstavnici zemalja koje su osnovale Evropske unije, kako bi diskutovali o rešenjima za krizu. To bi trebalo da se odvija bez patetike i uz zdarvorazumski pragmatizam, smatra Kristof Haselbah.\nSeta, očajanje i čežnja za iščezlim „evropskim duhom“ spopadaju ovih dana mnoge uverene Evropljane. Kakva to behu vremena kada se evropska ideja nije morala obrazlagati kao danas, kada je malo >> Pročitaj celu vest na sajtu Deutsche Welle << ko dovodio u pitanje cilj produbljivanja integracije, kada je bilo moderno označiti se prvenstveno kao Evropljanin pa tek onda kao Nemac, Francuz ili Italijan. Danas, kada je EU u sve dubljoj krizi smisla, političko oduševljenje tadašnjih vremena izgleda kao san iz bezbrižnog detinjstva.\nKada današnji političari apeluju na evropsku ideju, onda to često ima posredni preteći ton. Tako je predsednik Komisije EU Žan-Klod Junker više puta ponovio: „Ko sumnja u Evropu neka poseti vojnička groblja“. Angela Merkel je na vrhuncu dužničke krize opominjala: „Zakaže li evro, zakazaće Evropa“. I bivši predsednik Komisije Barozo je u vezi sa finansijskom krizom izjavio: „Ili ćemo zajedno da plivamo, ili ćemo razdvojeni da se udavimo“.\nDramatični apeli da se izbegne propast više ne deluju\nNo, više ne pomažu opomene da će doći propast Evrope ako se Evropljani ne drže osnivačkog mita. To čak ima suprotan učinak. Brojni su građani koji smatraju da im sole pamet i da je takvo pozivanje na velike ideale trik da bi im se iznudile žrtve na koje nisu spremni. Mnogi Nemci se, recimo, pitaju da li je njihova solidarnost sa Grčkom u finansijskoj krizi zloupotrebljena. Mnogi Francuzi se žale da privrednu politiku Pariza određuje Brisel ili, preko Brisela, Berlin. Brojni su Česi i Poljaci koji ne žele da čuju za primanje izbeglica u svoju zemlju u ime Evrope, kada ih u svoje ime ne bi primili.ž\nProblem evropske ideje je to što je predugo bila idealizovana. Upravo u Nemačkoj je artikulisanje sopstvenih nacionalnih interesa dugo bio tabu. Sve je moralo da se uskladi sa Evropom, a to što nije usklađeno posmatrano je kao nacionalizam koji treba odbaciti. I baš zato su Nemci olako svojatali druge Evropljane za navodno evropske ciljeve, koje međutim partneri uopšte ne posmatraju kao svoje. Primer je određivanje kvota za raspodelu izbeglica koje bi zemlje automatski primale.\nNo, rad na ostvarivanju sopstvenih interesa je najnormalnija stvar na svetu. Naravno da je današnjoj EU sa 28 zemalja mnogo teže da uskladi interese svojih članica nego što je to bio slučaj pedesetih godina prošlog veka kada je samo šest zemalja odlučilo da započne proces integracije. Ipak, još uvek postoje zajednički interesi Evropljana, možda više nego ikad. Recimo, Evropa kao relativno mali, bogat kontinent čije stanovništvo ubrzano stari, može samo na osnovu zajedništva zemalja da opstane u svetu koji se brzo menja.\nZajedničko ostvarivanje interesa\nNe na osnovu apstraktne evropske ideje već na osnovu želje za opstankom, Evropa je – doduše kasno, ali ne i prekasno – pronašla odgovor na dužničku krizu. Tako će, uprkos raznim zabludama i stranputicama, pronaći odgovor i na izbegličku krizu. Patos iz osnivačkih vremena je sigurno bio iskren. No, on je sada potrošen. Danas su realizam i zdravi zajednički interesi primerenija i sigurno ne lošija zajednička osnova.


Otvoreni Parlament | Zakon o visokom obrazovanju\nPredlaže se da se predmetni zakon o visokom obrazovanju donese po hitnom\npostupku. Naime, Predlogom zakona je u pogledu uslova za utvrđivanje statusa\nstudenta u pogledu finansiranja studija u narednoj godini studija uspostavljen\nkriterijum koji se odnosi na potreban broj ESPB bodova (48) za rangiranje u okviru\nbudžetske kvote, a radi ostvarivanja, odnosno zadržavanja budžetskog statusa u\nnarednoj školskoj godini. Školska godina na visokoškolskim ustanovama, po pravilu,\npočinje 1. oktobra kada se prilikom upisa u narednu godinu studija utvrđuje status\nstudenta u pogledu finansiranja studija. Status studenta u pogledu finansiranja\nstudija je takođe od uticaja i na utvrđivanje i ostvarivanje drugih prava studenata,\nprevashodno iz oblasti studentskog standarda u narednoj godini studija.\nDonošenjem ovog zakona po hitnom postupku obezbediće se pravne\npretpostavke blagovremene primene njegovih odredaba.\n41. sednica Odbora za ustavna pitanja i zakonodavstvo\nDržava Srbija trenutno poseduje važeći Zakon o visokom obrazovanju koji je prvobitno usvojen nakon 2005. godine, posle pristupanja Srbije Bolonjskom procesu. Međutim, imajući u vidu broj izmenjenih i dopunjenih članova u odnosu na važeći Zakon o visokom obrazovanju, predlagač zakona ističe da je celishodnije doneti novi zakon nego vršiti nove izmene i dopune važećeg zakona. Usvajanjem predloga zakona biće stavljen van snage trenutni Zakon o visokom obrazovanju. Glavni ciljevi novog predloga zakona, prema predlagaču, jesu:\n1) unapređivanje i kontinuirano usaglašavanje sa evropskim standardima u oblasti sistema kontrole i obezbeđivanja kvaliteta u visokom obrazovanju;\n2) povećanje relevantnosti visokog obrazovanja, kako za privredu, tako i za društvo u celini;\n3) sticanje funkcionalnih znanja i kompetencija i povećanje zapošljivosti svršenih studenata u zemlji i u inostranstvu;\n4) unapređenje informacionog sistema u oblasti visokog obrazovanja i\n5) potreba da se izvrši usaglašavanje predloga zakona sa Strategijom razvoja obrazovanja u Srbiji do 2020. godine i drugim propisima u oblasti obrazovanja, zaštite podataka o ličnosti i finansiranja javnog sektora.\nPrema predlogu zakona sredstva koja su potrebna radi sprovođenja predloga su obezbeđena budžetom za 2017. godinu i ona iznose nešto malo manje od 40 miliona dinara. Takođe, predlagač zakona naglašava da se predlogom zakona uvodi obaveza države Srbije da na visokoškolskim ustanovama, čiji je osnivač, finansira centre za transfer znanja i tehnologije i centre za karijerno vođenje i savetovanje, radi sprovođenja predloga zakona te da će u narednim godinama biti potrebno obezbediti dodatna finansijska sredstva. Predlogom zakona biće promenjen način finansiranja fakulteta i biće utvrđeno finansiranje fakulteta na osnovu modela koji se zasniva na performansama a ne na osnovu dosadašnjeg modela koji se zasniva na broju studenata. Predlagač zakona naglašava da deo predloga zakona koji se odnosi na finansiranje sačinjen je tako da ide u susret novom zakonu o finansiranju visokoškolskih ustanova.\nNacionalni savet za visoko obrazovanje (Savet) je na osnovu predloga zakona pretpreo određene izmene i dopune. Naime, Savet je i dalje obrazovan u cilju obezbeđivanja razvoja i unapređenja kvaliteta visokog obrazovanja ali sam sastav je donekle drugačiji. Prema predlogu zakona Savet ima 17 članova, koje imenuje Vlada. Trenutno Savet broji 21 člana koji su birani od strane Narodne Skupštine. Novih 17 članova Saveta dolazi iz reda redovnih profesora, vrhunskih stručnjaka u zvanju naučnog savetnika, odnosno umetnika sa međunarodno priznatim radovima ili osvedočenim doprinosom nacionalnoj kulturi (15 članova na predlog Konferencije univerziteta- prema trenutnom rešenju ovaj broj iznosi 12). Preostalih 2 člana dolaziće iz reda profesora strukovnih studija, na predlog Konferencije akademija strukovnih studija i visokih škola. Savet neće više sačinjavati i 7 članova iz reda istaknutih ličnosti iz oblasti nauke, kulture, prosvete, umetnosti, odnosno privrede, od kojih šest članova su bili birani u Skupštini na predlog Vlade Republike Srbije. Mandat članova Saveta traje četiri godine sa mogućnošću još jednog izbora. U pogledu nadležnosti Savet je zadržao ista prava i obaveze kao i u trenutnom Zakonu o visokom obrazovanju. Ono što je novina jeste da Savet ima obavezu da najmanje dva puta godišnje održava sastanak sa Privrednom komorom Srbije, odnosno jedanput godišnje sa Nacionalnim prosvetnim savetom.\nPredlog zakona formira se i Nacionalno akreditaciono telo. Ovo telo je formirano radi obavljanja poslova akreditacije, provere kvaliteta visokoškolskih ustanova, vrednovanja studijskih programa i obezbeđivanja kvaliteta u visokom obrazovanju. Nacionalno akreditaciono telo podnosiće Vladi izveštaj o svom radu najmanje jedanput godišnje. Prema predlogu zakona ovo telo imaće upravni odobor i direktora kao organe upravljanja i poslovođenja. Upravni odbor imaće 5 članova, koje imenuje Vlada sa mandatom od 4 godine dok će se direktor birati na osnovu javnog konkursa iz reda redovnih profesora univerziteta koji imaju iskustvo u poslovođenju i obezbeđivanju kvaliteta u visokom obrazovanju. Direktor se bira na period od pet godina.\nUmesto dosadašnje Komisije za akreditaciju i proveru kvaliteta prema predlogu zakona biće formirana Komisija za akreditaciju i to kao stručni organ Nacionalnog akreditacionog tela. Komisija za akreditaciju sprovodi postupak akreditacije visokoškolskih ustanova i studijskih programa i postupak spoljašnje provere kvaliteta visokoškolskih ustanova. Prema predlogu zakona komisija za akreditaciju ima 17 članova koje bira upravni odbor Nacionalnog akreditacionog tela.\nPredlog zakona ostavlja institut početne akreditacije koji je pojašnjen i preciziran. Početnom akreditacijom utvrđuje se ispunjenost standarda za početnu akreditaciju visokoškolske ustanove i studijskih programa. U postupku početne akreditacije Nacionalno akreditaciono telo sačinjava izveštaj o ispunjenosti standarda za početnu akreditaciju visokoškolske ustanove i studijskih programa sa preporukom za izdavanje dozvole za rad, odnosno za odbijanje zahteva za izdavanje dozvole za rad visokoškolskoj ustanovi.\nPrema predlogu zakona definisani su i stepeni studija na visokoškolskim ustanovama. U odnosu na trenutni Zakon o visokom obrazovanju predlog zakona predviđa da specijalističke strukovne studije više ne budu studije drugog stepena već studije prvog stepena. Kao i dosadašnje zakonsko rešenje predlog zakona predviđa da svaki predmet iz studijskog programa ili kratkog programa studija iskazuje se brojem odgovarajućih ESPB bodova, a obim programa se izražava zbirom ESPB bodova. Zbir od 60 ESPB bodova odgovara prosečnom ukupnom angažovanju studenta u obimu 40-časovne radne nedelje tokom jedne školske godine. Ukupno angažovanje studenta sastoji se od aktivne nastave (predavanja, vežbe, seminari i dr.), samostalnog rada, kolokvijuma, ispita, izrade završnih radova, studentske prakse, dobrovoljnog rada u lokalnoj zajednici i drugih vidova angažovanja. Predlog zakona precizira da u slučaju ukidanja studijskog programa, visokoškolska ustanova je dužna da zatečenim studentima omogući završetak studija po započetom studijskom programu i pravilima studija. Sa tim u vezi visokoškolska ustanova koja je osnovana od strane privatnog kapitala mora dostaviti dokaz o osnivačkom kapitalu ili bankarskoj garanciji kako bi bilo omogućeno svim studnetima da završe započete studije ili programe. Trenutno rešenje koji tipovi i vrste ustanova mogu vršiti delatnost visokog obrazovanja zadržava i predlog zakona. Shodno tome delatnost visokog obrazovanja obavljaju sledeće visokoškolske ustanove:\n5) visoka škola strukovnih studija\nOrgan poslovođenja univerzitetom je rektor, dok u slučaju fakulteta tu funkciju vrši dekan. Predlog zakona naglašava da rektor univerziteta koordinira rad dekana u cilju sprovođenja stavova, odluka i zaključaka organa i tela univerziteta, u vezi sa ostvarivanjem uloge, zadataka, delatnosti i nadležnosti univerziteta. Takođe, predlog zakona predviđa da je rektor dužan da pisanim putem upozori dekana i savet fakulteta na postupanje i odluke suprotne predlogu zakonu ili statutu univerziteta. Kao novinu predlog zakona predviđa da rektoru u radu pomažu prorektori i generalni sekretar. Isto tako kao novina se ističe da svaki univerzitet ima menadžera, čije se nadležnosti utvrđuju u skladu sa opštim aktom univerziteta. U pogledu organa upravljanja visokoškolskom ustanovom- savet, predlog zakona predviđa duži mandat članova saveta koji sada iznosi 4 godine umesto dosadašnje 3. Osim toga sastav samog saveta se predlogom zakona određuje na drugačiji način. Naime, od ukupnog broja članova saveta univerziteta, fakulteta predstavnici visokoškolske ustanove čine 55%, predstavnici osnivača 30% i predstavnici studenata 15%. Takođe, mandat članova studentskog parlamenta je produžen predlogom zakona i njihov mandat sada traje 2 godine.\nNastavno osoblje visokoškolske ustanove, pre svega zvanje nastavnika, je predlogom zakona dopunjeno još jednim zvanjem- višim predavačem. Osim višeg predavača predlog zakona zadržava trenutno rešenje Zakona o visokom obrazovanju tako da zvanja nastavnika visokoškolske ustanove jesu: predavač, profesor strukovnih studija, docent, vanredni profesor i redovni profesor. U zvanje višeg predavača može biti izabrano lice koje ima naučni naziv doktora nauka, odnosno umetnički naziv doktora umetnosti. Radi biranja u zvanje docenta predlog zakona je uveo dopune koje previđaju da docent može biti izabrano lice koje je prethodne stepene studija završilo sa prosečnom ocenom najmanje osam (8), odnosno koje ima najmanje tri godine pedagoškog iskustva na visokoškolskoj ustanovi, ima naučni naziv doktora nauka, odnosno umetnički naziv doktora umetnosti, i ima naučne, odnosno stručne radove objavljene u naučnim časopisima ili zbornicima, sa recenzijama, odnosno umetnička ostvarenja. Radi dodele zvanja profesora emeritusa predlog zakona uvodi strožije uslove koji predviđaju da osim postojećih uslova profesor emeritus mora ispuniti i sledeće uslove: da je profesor penzionisan u prethodne tri školske godine i da ima najmanje 20 godina radnog iskustva u visokom obrazovanju i u oblasti nauke. Osim toga u slučaju penzionisanja nastavnika predlog zakona predviđa mogućnost nastavka njihovog angažovanja samo na određeno vreme do dve godine ali uz mogućnosti dodatnog produženja, a najduže do kraja akademske godine u kojoj nastavnik navršava 70 godina žvota. Prema trenutnom rešenju nastavnik je mogao biti angažovan najviše 3 godine nakon sticanja uslova za penzionisanje. Predlog zakona uvodi novu kategoriju predavača. Ova kategorija se odnosi na predavače van radnog odnosa koji mogu biti angažovani u delu aktivne nastave, uključujući predavanja i vežbe, na prvom i drugom stepenu studija, najviše do trećine časova nastave na predmetu u toku semestra. Ova vrsta predavača mora imati stečeno visoko obrazovanje najmanje master akademskih studija. Predavač van radnog odnosa može biti prema predlogu zakona angažovan isključivo na stručnoaplikativnim predmetima. Što se tiče zvanja saradnika predlog zakona predviđa da pored saradnika u nastavi i asistenta u ovo grupu spada i asistent sa doktoratom. Predlog zakona predviša da visokoškolska ustanova može birati u zvanje asistenta sa doktoratom lice koje je steklo naučni naziv doktora nauka, odnosno umetnički naziv doktora umetnosti i koje pokazuje smisao za nastavni rad. Sa licem izabranim u zvanje asistenta sa doktoratom zaključuje se ugovor o radu na period od tri godine, sa mogućnošću produženja za još tri godine.\nProces rangiranja i upisa visokoškolskih ustanova je predlogom zakona pretrpeo izmene i dopune. Naime, predviđeno je da visokoškolska ustanova upisuje kandidate uz priznavanje opšte, odnosno stručne mature za upis na akademske, odnosno strukovne studije. Visokoškolska ustanova sama utvrđuje kriterijume na osnovu kojih se obavlja klasifikacija i izbor kandidata za upis na studije. Nadalje predlog zakona precizira da visokoškolska ustanova sačinjava rang listu prijavljenih kandidata za upis na studije prvog stepena na osnovu opšteg uspeha postignutog u srednjem obrazovanju u četvorogodišnjem trajanju, uspeha na maturi, rezultata ispita za proveru znanja, odnosno sklonosti i sposobnosti i po potrebi na osnovu uspeha na nacionalnim i internacionalnim takmičenjima. Prema trenutnom zakonskom rešenje izričito je predviđeno polaganje prijemnog ispita ili ispita za proveru sklonosti i sposobnosti.\nPredlog zakona prepoznaje i studiranje studenata uz rad, te ovoj grupi studenata dozvoljava blaže uslove za upis sledeće godine na studijama i duži rok za završetak studija. Naime, studenti koji studiraju uz rad pri upisu odgovarajuće godine studija opredeljuju se za onoliko predmeta koliko je potrebno da se ostvari najmanje 30 ESPB bodova (regularni studenti moraju izabrati predmete u iznosu od 60 ESPB). Takođe, student koji studira uz rad, student sa invaliditetom, student koji je upisan na studije po afirmativnoj meri i student koji ima status kategorisanog vrhunskog sportiste zadržava status studenta do isteka roka koji se određuje u trostrukom broju školskih godina potrebnih za realizaciju studijskog programa (npr. 9 ili 12 godina). U slučaju regularnih studenata isti imaju rok koji iznosi dvostruki broj školskih godina potrebnih za realizaciju programa kako bi zadržali status studenta (npr. 6 ili 8 godina).\nPredlagači zakona su izmenili zakonsku odredbu koja je određivala neophodan broj ESPB kako bi student stekao pravo da se u sledećoj godini finansira iz budžeta. Trenutno zakonsko rešenje je iznosilo minimum od 60 ESPB kako bi student mogao da se finansira iz budžeta. Međutim, ova zakonska odredba je svake godine bila menjana kako bi studenti mogli da ispune ovaj uslov iako ostvare samo 48 ESPB. Prema predlogu zakona student koji u tekućoj školskoj godini ostvari 48 ESPB bodova ima pravo da se u narednoj školskoj godini finansira iz budžeta ako se rangira u okviru ukupnog broja studenata čije se studije finansiraju iz budžeta. Student koji ne sakupi 48 ESPB u narednoj školskoj godini nastavlja studije u statusu studenta koji se sam finansira. Predlog zakona uvodi i novinu koja omogućava studentima sa invaliditetom i studentima upisanim po afirmativnoj meri da u tekućoj školskoj godini ostvare 36 ESPB i tako steknu pravo da se u narednoj školskoj godini finansiraju iz budžeta. Sam predlog zakona naglašava da student može biti finansiran iz budžeta samo jedanput na istom stepenu studija.\nPredlagači zakona uvode kao novinu i formiranje jedinstvenog informacioniog sistem prosvete. Ovaj sistem uspostavlja i vodi Ministarstvo prosvete, nauke i tehnološkog razvoja. Radi uspešnog vođenja informacionog sistema i različitih registara zakon predviđa i uvođenje jedinstvenog obrazovnog broja. Ovaj broj se dodeljuje svakom studentu i prati ga kroz sve stepene obrazovanja i predstavlja ključ za povezivanje svih podataka o studentu. Predlagači zakona ističu da jedinstveni obrazovni broj predstavlja individualnu i neponovljivu oznaku koja se sastoji od 16 karaktera i koja se dodeljuje studentu u automatizovanom postupku pri prvom upisu studenta na visokoškolsku ustanovu.\nU procesu poništavanja diplome predlog zakona uvodi strožiju obavezu za visokoškolske ustanove koje dobijaju upozorenje ukoliko ne ponište diplomu u slučaju zakonom predviđenih slučajeva. Upozorenje obavezuje visokoškolsku ustanovu da poništi diplomu u roku od 30 dana. Bitno je napomenuti da se na osnovu predloga zakona od sada u procesu priznavanja stranih diploma/isprava plaća republička administrativna taksa koja je jedinstvena.\nU pogledu nadzora nad primenom predloga zakona ovlašćeni inspektori su dobili šira ovlašćena i nadležnosti, u odnosu na trenutno zakonsko rešenje, koja podrazumevaju i čak podnošenje krivičnih prijava u slučaju privrednih prestupa. Osim toga predlogom zakona su povećani minimalni novčani iznosi kojim se kažnjavaju visokoškolske ustanove, kao i ovlašćena lica, u slučaju prekršaja (novčane kazne se mogu izricati u iznosu od 200.000 do 2.000.000 dinara).\nPredlog zakona propisuje i poseban način priznavanja visokoškolskih isprava i vrednovanje studijskih programa visokoškolskih ustanova sa teritorije AP Kosovo i Metohija koje obavljaju delatnost u skladu sa Rezolucijom 1244 Saveta bezbednosti UN-a. Osim toga predlog zakona propisuje obavezu Vlade Srbije da reši druga pitanja od značaja za utvrđivanje prava u pogledu nastavka obrazovanja, odnosno zapošljavanja imalaca visokoškolskih isprava sa teritorije AP Kosovo i Metohija.\nU završnim odredbama predlog zakona naglašava da visokoškolske ustanove imaju rok od 6 meseci da usaglase svoju organizaciju i opšte akte sa predlogom zakona kao i da do početka primene propisa koji uređuju opštu, stručnu i umetničku maturu, upis na osnovne studije vrši se u skladu sa propisima koji su važili prema trenutnom Zakonu o visokom obrazovanju i opštim aktom visokoškolske ustanove. Na kraju bitno je istaći da studenti koji su upisani na osnovne studije i na studije na višim školama do 10.09.2005. godine mogu završiti te studije po započetom nastavnom planu i programu, uslovima i pravilima studija, najkasnije do kraja školske 2017/2018. godine.\nPROMENA SASTAVA NACIONALNOG SAVETA ZA OBRAZOVANJE I KREIRANJE DRUGIH STRUČNIH TELA\n- Izmenjen sastav i duži mandat Nacionalnog saveta za visoko obrazovanje\n- Kreiranje Nacionalnog akreditacionog tela\n- Formirana Komisije za akreditaciju kao stručnog organa Nacionalnog akreditacionog tela\n- Uvođenje centara za transfer znanja i tehnologije kao i centara za karijerno vođenje i savetovanje\nIZMENA MODELA FINANSIRANJA FAKULETA I UVOĐENJE OBAVEZNIH BANKARSKIH GARANCIJA ZA PRIVATNE VISOKOŠKOLSKE USTANOVE\n- Izmenjen način finansiranja fakulteta koji će biti baziran na osnovu modela koji se zasniva na performansama i učinka fakulteta\n- U slučajevima ukidanja studijskog programa, visokoškolska ustanova je dužna da zatečenim studentima omogući završetak studija po započetom studijskom programu i pravilima studija\n- Privatna visokoškolska ustanova mora dostaviti dokaz o osnivačkom kapitalu ili bankarskoj garanciji kako bi bilo omogućeno svim studnetima da završe započete studije ili programe\n- Uvođenje menadžera na svim fakultetima/univerzitetima\nNOVI TIPOVI I VRSTE NASTAVNOG OSOBLJA NA VISOKOŠKOLSKIM USTANOVAMA\n- Uvođenje još jednog stepena predavača- višeg predavača\n- Strožiji uslovi za imenovanje profesora emeritusa\n- Krug saradnika je proširen zvanjem asistenta sa doktoratom\nBLAŽI USLOVI ZA STUDENTE PRILIKOM FINANSIRANJA STUDIJA IZ BUDŽETA\n- Student koji u tekućoj školskoj godini ostvari 48 ESPB bodova ima pravo da se u narednoj školskoj godini finansira iz budžeta ako se rangira u okviru ukupnog broja studenata čije se studije finansiraju iz budžeta\n- Studenti sa invaliditetom i studenti upisani po afirmativnoj meri mogu biti finansirani iz budžeta ukoliko u tekućoj školskoj godini ostvare 36 ESPB\n- Uvođenje nove kategorije studiranja- studiranje uz rad\nKREIRANJE JEDINSTVENOG INFORMACIONOG SISTEMA ZA SVE STUDENTE\n- Formiranje jedinstvenog informacioniog sistem prosvete i uvođenje jedinstvenog obrazovnog broja za sve studente\nPOSEBNA PROCEDURA ZA PRIZNAVANJE DIPLOMA SA TERITORIJE KOSOVA\n- Poseban način priznavanja visokoškolskih isprava i vrednovanje studijskih programa visokoškolskih ustanova sa teritorije AP Kosovo i Metohija koje obavljaju delatnost u skladu sa Rezolucijom 1244 Saveta bezbednosti UN-a\nPRODUŽENI ROK ZA ZAVRŠETAK STUDIJA I PROMENA STEPENA STUDIRANJA\n- Produžetak roka za završavanje studija starim studentima do kraja sledeće školske godine (2017/2018)\n- Specijalističke strukovne studije više nisu studije drugog stepena već studije prvog stepena\nPRIZNAVANJE MATURE PRILIKOM UPISA NA VISOKOŠKOLSKE USTANOVE, UMESTO DOSADAŠNJEG OBAVEZNOG POLAGANJA PRIJEMNOG ISPITA\n- Priznavanje opšte, odnosno stručne mature za upis na akademske, odnosno strukovne studije prilikom upisa na visokoškolske ustanove\nJavna rasprava o Predlogu zakona o visokom obrazovanju održana je u\nperiodu od 03.05 do 23.05.2017. godine. Tokom trajanja javne rasprave\nodržano je pet tribina na kojima je predstavljen Predlog zakona.\nPoslednji put ažurirano: 03.06.2020, 16:09


Novo produženje roka za podnošenje ponuda za otkup stanova – Moji Odzaci App\nNovo produženje roka za podnošenje ponuda za otkup stanova\nRok za podnošenje ponuda po javnom pozivu za pribavljanje nepokretnosti-stanova u javnu svojinu Republike Srbije namenjenih rešavanju stambenih potreba izbeglih lica na teritoriji 14 jedinica lokalne samouprave po drugi put je produžen i traje do 18. oktobra. Na teritoriji opštine Odžaci predviđen je otkup najviše do četiri stana.\nStanovi koji su predmet ponude moraju se nalaziti u višeporodičnoj stambenoj zgradi.\nDržavi se ne mogu ponuditi stanovi koji su u postupku legalizacije, kao ni oni koji su u podrumu ili suterenu, a ako se nalaze na petom ili višem spratu zgrada mora imati lift. Objekat u kome se nalazi stan mora biti priključen na svu neophodnu infrastrukturu, precizirano je u javnom pozivu.\nPočinje prijavljivanje mladih nezaposlenih za program Moja prva plata\nPoletarac realizovao radionice sa roditeljima na temu stereotipa i predrasuda\nNa snazi narandžasti meteo-alarm zbog visokih temperatura\nPreminuo poznati fotoreporter Jaroslav Pap\nMoto susret u Odžacima\nKalendar ublažavanja preventivnih mera zaštite od koronavirusa


Trazi se ukidanje diplomatskog imuniteta\nTanjug 14. decembra 2020. 10:53\nRIM – Italijanski ministar za inostrane poslove Luiđi di Majo zatražio je od Svetske zdravstvene organizacije (SZO) da ukine diplomatski imunitet onim svojim službenicima koji su umešani u skandal sa sakrivanjem izveštaja o stanju pandemije kovida19 u Italiji, piše agencija Agi.\nSkandal je postao međunarodni nakon teelvizijske emisije “Raport” u kojoj je pokazano kako su visoki zvaničnici SZO bili direktno uključeni u prikrivanje činjenica o katastrofalnom odgovoru i rukovođenju pandemijom od strane italijanskih vlasti.\nU skandal su umešani u neki visoki vladini službenici u Italiji. Istovremeno, zamenik ministra za zdravstvto Pijerpaolo Sileri je zatražio da generalni sekretar ministarstva za zdravstvo Đuzepe Ruoko podnese ostavku “zbog brojnih odsustva sa sednica vladinog naucno-tehničkog komiteta i jer nije odgovorio o stanju anti-pandemijskih planova”.\n“Problem je u nekim administrativnim službenicima, koji ne rade svoj posao. Treba ih poslati kući nogom u tur”, reako je zamenik ministra u televizijskoj emisiji


Ukinućemo Zakon o slobodi veroispovesti - Glas Podrinja\nNOSILAC LISTE “ZA BUDUĆNOST CRNE GORE”\nNosilac liste “Za budućnost Crne Gore” Zdravko Krivokapić kazao je da je u pripremi drugi sporazum tri koalicije koje formiraju novu vladu, a koji će obuhvatiti i ukidanje Zakona o slobodi veroispovesti, ali nije precizno odgovorio na pitanje da li će biti ukinute sankcije Rusiji.\nOdgovarajući na pitanje ruskog medija Njezagaj da li je moguće da će nakon promene vlasti Crna Gora ukinuti “antiruske sankcije”, Krivokapić je kazao da su “odnosi uvek bili takvi da su se Rusi pre 30 godina doživljavali kao najbliži ljudi”.\n“Ali, Đukanović je vodio politiku u duhu Tita i naši odnosi su počeli da se pogoršavaju. Zbog toga ću reći najvažnije: uspostavićemo dobre odnose sa svim zemljama sveta, uključujući, naravno, i Rusiju”, naveo je Krivokapić, a prenosi RTCG.\n“Programom zakonodavnih reformi tu će na prvom mestu biti ukidanje takozvanog Zakona o slobodi veroispovesti”, naveo je on.\n“Od nove vlasti očekujemo da aktuelni Zakon o slobodi veroispovesti povuče i da donese jedan savremen zakon koji će ispoštovati Ustav Crne Gore, ispoštovati verske slobode i prava svih vernika, da će obezbediti ravnopravnost medju svim verama. S obzirom koliko je SPC radila na toj temi i koliko smo naučnih skupova održali, imamo naših pravnika koji bi mogli da predlože nacrt tog zakon”, rekao je Joanikije.


Jeremić poziva na mir u Siriji : Nadlanu.com\nObjavljeno 12. sep 2013. / 08:23:39\nJeremić je pozvao da se problem sa hemijskim arsenalom te zemlje reši uz puno poštovanje međunarodnog prava.\nU noćašnjoj izjavi predsednika Generalne skupštine ukazuje se da će dogadjaji u Siriji "predstojećih nedelja duboko uticati na bezbednost i dobrobit čitavog regiona Bliskog Istoka, a možda i celog sveta".\n"Svi naši napori moraju se staviti u službu hitnog i bezuslovnog prekida neprijateljstava" i dovodjenja sukobljenih strana na dijalog.\n"Verujem da je ovo ključni trenutak da se još jače radi za održavanje medjunarodne mirovne konferencije o Siriji", ukazuje Jeremić, navodeći da je "ishod postignut kroz politički dijalog jedini način da se okonča krvoproliće", te, kao predsednik Generalne skupštine UN, poziva države-članice UN da tome doprinesu.\nJeremić upozorava da će "nastavak militarizacija samo produbiti patnje naroda Sirije i izazvati dalju radikalizaciju sukoba", i podseća da je tokom tekućeg, 67. zasedanja, Generalna skupština dva puta razmotrila tu "najstrašniju humanitarnu katastrofu našeg doba".\n"Ako se dokaže da su tačni navodi o tome da je jedna od strana u sirijskom sukobu upotrebila hemijska sredstva, države-članice UN treba da se ujedine i razviju odgovarajući odgovor, uz puno poštovanje medjunarodnog prava, uključujući i centralnu ulogu Saveta bezbednosti, u skladu s Poveljom UN", ističe Jeremić na kraju saopštenja.


Cilj projekta je da doprinese jačanju omladinskog preduzetništva u zelenom sektoru. Projekat je okupio 30 mladih nezaposlenih ljudi sa područja Brčko Distrikta, starosti od 15 do 25 godina koji su tom prilikom pohađali trening iz pokretanja sopstvenog biznisa te tako stekli znanja da svoje ideje pretvore u preduzetničke inicijative.\nU toku treninga upoznali smo se sa nedoumicama i problemima na koje mladi ljudi nailaze tokom pokušaja da započnu sopstveni biznis. Da bismo im u tome pomogli objavili smo brošuru ,,Pet koraka do sopstvenog eko biznisa u Brčko distriku BiH“ gdje smo pokušali da im približimo pojam i značaj eko biznisa, da promovišemo ekološke vrijednosti, pružimo informacije o ekološkim problemima i objasnimo šta je sve potrebno za početak sopstvenog eko biznisa. Još jedan od načina postizanja projektnog cilja jeste podsticanje kreativnost i takmičarskog duha objavljivanjem konkursa gdje smo sa 1000 KM nagradili 3 najbolje eko biznis ideje. Forum, na kojem su učestvovali zaposleni Centra za održivi razvoj, učesnici Projekta MES, volonteri, predstavnici finansijskih institucija i predstavnici Vlade Brčko distrikta BiH, je bio još jedan od instrumenata koji je učesnicima pomogao da nakon završenog projekta budu osposobljeni da kreiraju sopstveni eko biznis, naprave ekonomsku opravdanost svog biznis projekta i umreže se sa potencijalnim partnerima.


Novosti Fudbal Archives - Stranica 154 od 155 - Sportske novosti\nNaslovna Fudbal Novosti Fudbal Stranica 154\nAtletiko Madrid kažnjen od strane FIFA-e!\nNovosti Fudbal Sirijus - 18 avgusta, 2018\nMeđunarodna fudbalska federacija (FIFA) kaznila je madridski Atletiko sa tačno 52.500 švajcarskih franaka zbog uticaja "treće strane" prilikom odvijanja transfera jednog igrača. FIFA nije imenovala koji je igrač u pitanju, ali je klub navodno omogućio "trećoj strani" da utiče na...\nJuventus se rastao sa dugogodišnjim igračem!\nNovosti Fudbal DusanFutog - 17 avgusta, 2018\nNakon punih 25 godina provedenih u redovima ''Stare Dame'', iskusni italijanski vezista Klaudio Markizio rastao se sa klubom iz Torina. Ovu vest preneo je i sam Juventus, na tviter i instagram profilu uz kratak oproštajni video, gde se navodi da...\nBešiktaš (Turska) – predstavljanje sledećeg rivala Partizana!\nNovosti Fudbal Milos - 17 avgusta, 2018\nPosle smene Miroslava Đukića mnogi su se pitali kako će Partizan izgledati pod dirigentskom palicom Bate Mirkovića, ali je on sa dve pobede nad danskim timom Nordsjelandom, doneo Partizanu plejof borbu protiv tursko tima Bešiktaša, koji je u nadoknadi...\nBivši igrač Čelsija na probi u Radničkom iz Niša\nNovosti Fudbal Stefan J - 16 avgusta, 2018\nMarko Mitrović (26) se nalazi na probi u Radničkom. Do sada se odlično pokazao i trebao bi do kraja nedelje da potpiše ugovor sa Radničkim. Mitrović je rođen u Malmeu u Švedskoj, ali su mu oba roditelja iz Niša. U...\nNa ovim stadionima će se igrati sledeća dva UEFA Super Kupa!\nNovosti Fudbal DusanFutog - 16 avgusta, 2018\nOvogodišnji UEFA Super Kup pripao je španskom Atletiku iz Madrida pošto su nakon produžetaka uspeli da savladaju Real, rezultatom 4:2. Ništa se neće menjati ni u budućnosti, ponovo će osvajači Lige Šampiona i Lige Evrope izaći na megdan jedan drugog...\n”Jorgandžije” brojale do 4 za treći trofej UEFA Super Kupa!\nVečeras je u Talinu, estonskoj prestonici, odigran finalni meč UEFA Super Kupa u kojem smo imali priliku da gledamo madridski derbi između Reala i Atletika. Fudbaleri Atletika uspeli su da dođu do svog trećeg trofeja u ovom takmičenju pošto su...\nNapadač nagrađen za odličan start sezone!\nNovosti Fudbal DusanFutog - 15 avgusta, 2018\nKrilni napadač Vilfred Zaha ovog jutra uspeo je da potpiše produžetak saradnje sa engleskim premijerligašem Kristal Palasom. 25-godišnji fudbaler iz Obale Slonovače je tokom maja prošle godine zaključio saradnju sa popularnim ''Orlovima'' do 2022. godine. Ipak, nakon odličnog izdanja u...\nSalzburg (Austrija) – predstavljanje sledećeg rivala Crvene Zvezde!\nNovosti Fudbal Milos - 15 avgusta, 2018\nTri kola prebrodili su fudbaleri Crvene Zvezde i došli u predvorje grupne faze Lige šampiona, gde ih očekuje polufinalista prošlogodišnje Lige Evrope i godinama najbolji klub Austrije, ekipa Red Bul Salzurga! ISTORIJA KLUBA: Do 2005-te godine tim Salzburga osvojio je ,,samo''...\nŠpanija (LaLiga): Predstavljanje ekipa – Girona FC\nNovosti Fudbal Sirijus - 14 avgusta, 2018\nNovosti Fudbal Sirijus - 12 avgusta, 2018\nŠpanija (LaLiga): Predstavljanje ekipa – Deportivo Alavés\nNovosti Fudbal Sirijus - 11 avgusta, 2018\nFrancuska LIGA 1 (najava sezone i predstavljanje timova) – 4.DEO!\nNovosti Fudbal Milos - 10 avgusta, 2018\nU dosadašnjim člancima predstavili smo vam 15 timova Lige 1 (1.DEO, 2.DEO, 3.DEO), transfere, promene trenera, najbolje igrače prošle godine i prognozu nove sezone, danas još pet klubova, dok najavu prvog meča između Marseja i Tuluza možete pročiteti na...\nFrancuska LIGA 1 (najava sezone i predstavljanje timova) – 3.DEO!\nU prekjučerašnjem članku predstavili smo vam prvih 5 timova Francuske lige 1, juče smo vam predstavili novih 5, transfere, promene trenera, najbolje igrače prošle godine i prognozu nove sezone, danas još pet klubova, dok će sutra pored predstavljanja poslednjih 5 biti...\nTurska Superliga – (4. DEO) Najava sezone, transferi, zanimljiva statistika za klađenje\nNovosti Fudbal Milos - 9 avgusta, 2018\nU prethodna dva dana predstavili smo vam u okviru 1.DELA , 2.DELA i 3.DELA – 14 klubova Turske Super lige, danas Vam predstavljamo još 4 kluba! KONIJASPOR Slično poput Antalije, klub koji je često umeo da troši dosta i dovodi atraktivna pojačanja, ali koji je...


Propao Vučićev I Milov Pokušaj Da Spreče Ustoličenje I Sruše Vladu!\nSinoć su svi mediji pod Vučićevom kontrolom objavili da je pobedio Milo Đukanović i da se odlaže ustoličenje mitropolita crnogorsko-primorskog Joanikija. Prvo je lažnu vest o odlaganju hirotonisanja objavio Tanjug, a onda su tu lažnu vest preuzeli svi mediji i tabloidi pod direktnom Vučičevom kontrolom. FOTO: Printscreen\nVučić je juče, u očiglednoj koordinaciji sa Milom Đukanovićem, kao nekada kada su zajedno izmišljali pokušaj državnog udara u Crnoj Gori, pokušao da spreči ustoličenje Joanikija koji mu kao naslednik Amfilohija nije po volji. I da sruši vladu Zdravka Krivokapića, ne bi li se njegov biznis partner ponovo vratio na vlast.\nTandem Aleksandar-Milo nije uspeo u svojim namerama, iako su zarad njih svesno rizikovali ljudske živote. FOTO: Printscreen\nKada je video da je njegov plan propao, da je ustoličenje završeno prema tradicionalnim crkvenim protokolima, Vučić je naredio svojim medijima da navodno „napadnu“ njegovog biznis partnera Mila Đukanovića – beščašće epskih razmera!\nČak su neki od diktatorovih medija sa portala uklonili vest o odlaganju ustoličenja Joanikija i Milovoj pobedi!\nSve u svemu, 24 časa na koja smo mi koji živimo u Srbiji odavno navikli.\nPrethodni tekstABAZOVIĆ OBJAVIO SNIMAK: Đukanovićev savetnik započeo napad na policiju!\nSledeći tekstPrivedeno 14 osoba, dve uhapšene, povređeno sedam policajaca (VIDEO)


NovaEnergija.net » predlog predlog – NovaEnergija.net\nHome Tags Posts tagged with "predlog"\nTwitter je počeo sa testiranjem liste koja bi korisnicima trebalo da predlaže one koje ne bi trebalo više da prate na ovoj socijalnoj platformi, a koja bi trebalo da dovede do kvalitetnijih sadržaja, te celokupnog iskustva. Lista nudi korisnike sa kojima se ne komunicira često, te profile za koje se pretpostavlja da su lažni.\nIako na prvi pogled izgleda bezazleno, nova opcija bi mogla da dovede do dodatnih problema, budući da se Twitter već našao na meti konzervativnih medija i Donalda Trampa, a zbog optužbi da favorizuje liberalne glasove. Tako bi lista onih koje bi trebalo otpratiti mogla da pruži dodatnu municiju za optužbe, te da izazove sumnju da joj je glavna funkcija da dodatno ućutka nešto radikalnije glasove koji su uglavnom desničarski orijentisani.\nIako bi nova opcija mogla da dovede do kvalitetnijeg iskustva na platformi, postavlja se pitanje šta korisnike sprečava da samostalno uklanjaju one čiji im se sadržaji ne dopadaju, te tako sami kreiraju iskustvo kakvo žele.\nTwitter će predlagati korisnike koje treba da otpratite was last modified: September 1st, 2018 by Ivana Karanović\nOdbijen predlog: Informatika će i dalje biti izborni predmet u osnovnoj školi\nNacionalni prosvetni savet (NPS) na današnjoj sednici odbio je predlog da “Informatika i računarstvo” postanu obavezni predmeti od petog razreda osnovne škole, piše ekapija.com. Savetu je podnet predlog da učenici…


Rusi i Sirijci prvi put zajedno na nebu (video) - 14.01.2016, Sputnik Srbija\nRusi i Sirijci prvi put zajedno na nebu (video)\nSirijski lovci MiG–29 pratili su ruske jurišne lovce Su–25 tokom bombardovanja objekata terorista u Siriji. To je prva zajednička rusko–sirijska vazdušna... 14.01.2016, Sputnik Srbija\nministarstvo odbrane rf, sirija, vesti\nSirijski lovci MiG–29 pratili su ruske jurišne lovce Su–25 tokom bombardovanja objekata terorista u Siriji. To je prva zajednička rusko–sirijska vazdušna operacija, saopštilo je u četvrtak Ministarstvo odbrane Rusije.\n„Posade aviona Su–25 ruske avijacije i aviona MiG–29 sirijske avijacije ispunili su zajednički borbeni zadatak na nebu iznad Sirije. Par lovaca MiG–29 pokrivao je u vazduhu ruske avione koji su bombardovali objekte infrastrukture terorista“, piše u saopštenju.\nU sredu su sirijski piloti posetili avio–bazu Hmejmim, gde su zajedno sa ruskim pilotima analizirali pravila komunikacije prilikom zajedničkog obavljanja borbenih zadataka.


Google zahteva hitno ažuriranje Chrome-a zbog popravke dva 0-day baga | Mobilni.info\nHome Ekskluzivno Google zahteva hitno ažuriranje Chrome-a zbog popravke dva 0-day baga\nGoogle zahteva hitno ažuriranje Chrome-a zbog popravke dva 0-day baga\nGoogle je izbacio Chrome 94.0.4606.71 za Windows, Mac i Linux, da bi popravio 2 ranjivosti nultog- dana koje su bile iskorišćavane od strane hakera. Kompanija je korisnicima celog sveta počela da uvodi 94.0.4606.71, koji bi trebalo bi da bude dostupan svim korisnicima ovih dana.\nTreba otići na Chrome menu > Help > About Google Chrome i browser će momentalno početi da vrši ažuriranje.\nOvo Chrome-ovo izdanje uključuje ispravku za 4 bezbednosne ranjivosti, od kojih su 2 nulte- ranjivosti zabrinjavajuće. Prvoj, koja je zabeležena kao CVE-2021-37976, dodeljen je srednji nivo ozbiljnosti i nju je otkrio Klement Likinj iz Google TAG, uz asistenciju Sergeja Glazunova i Marka Brenda iz Google Project Zero.\nUpotrebe nakon uklanjanja grešaka se obično koriste za udaljeno izvršavanje koda ili za izbegavanje bezbednosnog okruženja pregledača.\nTwitch testira novu paid boost funkciju\nZa sada nisu poznati detalji u vezi sa načinom na koji su ranjivosti nultog-dana korišćenje za napad, ali radi se na tome da se otkriju i objave na Google TAG ili Project Zero.\nKorisnici Chrome-a trebalo bi da primene ručnu nadogradnju ili da restartuju browser, kako bi instalirali najnoviju verziju i sprečili pokušaje iskorišćavanja od strane hakera. Zbog sličnih događaja, Google stalno preporučuje instalaciju novih ažuriranja, čim se pojave.\nThe post Google zahteva hitno ažuriranje Chrome-a zbog popravke dva 0-day baga first appeared on PC Press.Original Article\nElden Ring ima skoro milion Steam igrača\nPrevious articleNajnovije nadogradnje špijunskog softvera FinFisher „posebno zabrinjavajuće“, kaže Kaspersky\nNext articleNetflix izbacio “Play something” za korinike Android platforme


TV Most - Podgorica odgovorila Haradinaju\nPodgorica odgovorila Haradinaju\nŠef crnogorske komisije za demarkaciju sa Kosovom, Milan Paunović rekao je da se nada da će "situacija u vezi sa granicom bitri rešena na ranije dogovoren način", javlja RTCG. Izjava Paunovića usledila je dan pošto je novi kosovski premijer Ramuš Haradinaj raspustio komisiju u Prištini i najavio novi dogovor sa Crnom Gorom.\n"Najave medija da je novi premijer Kosova najavio da će predložiti formiranje nove komisije ne treba komentarisati, jer Crna Gora o tome nije zvanično obaveštena", rekao je Paunović, dodajući da je uveren da će u Prištini biti postignut politički dogovor o ratifikaciji sporazuma.\nIako je demarkacija granice sa Crnom Gorom ključni zahtev EU za dobijanje viznih olakšica, Haradinajeva Alijansa za budućnost Kosova bila je žestoki protivnik dogovora koji su pre tri godine potpisali Hašim Tači i tadašnji crnogorski ministar spoljnih poslova Igor Lukšić.\nRaspuštanje ove komisije bilo je prilično očekivano s obzirom na ozbiljan sukob koji su tokom procesa demarkacije imali Haradinaj i sada već bivši šef komisije Murat Meha. Tokom jedne od sednica te komisije, Haradinaj je bacao geografske mape po kancelariji i teško optuživao Mehu da radi protiv interesa Kosova.


Rodno odgovorno budžetiranje za bolji život žena na selu\nOvaj mjesec 5959\nsreda, 01 novembar 2017 12:17\nMilići,Bratunac,Srebrenica - U okviru projekta “Monitoring rada lokalnih skupština - primjena mehanizama građana u donošenju odluka“, UŽ „Priroda“ održalo je sastanak sa predstavnicama nevladinog sektora u Milićima na kojem je bilo riječi o rodno odgovornom budžetiranju, a sve u cilju poboljšanja života žena na ovom području i implementacije pune ravnopravnosti.Takođe, bilo je riječi i o provođenju odluke o finansiranju NVO-a na području opštine Milići. Predsjednica udruženja "Priroda" Bratunac Željana Pjevalica kaže da se ovaj projekat realizuje u opštinama Milići, Srebrenica i Bratunac.\n“Mi pratimo rad lokalnih skupština, I implementaciju odluka koje se odnose na trasnparentnost rada SO, provođenje odborničkog časa, izdavanje info-letka, dodjeljivanje sredstava NVO i MZ, provođenje javnih rasprava (na koji način se raspisuju, na koji način se građani obavještavaju o tome, koliko su aktivni na javnim raspravama i koliko se poštuje to što građani kažu na tim javnim raspravama). Ono, što nas posebno zanima, kao žensku nevladinu organizaciju je rodno odgovorno budžetiranje. U Milićima imamo preporuke koje su u skladu sa akcionim planom Vlade RS za poboljšanje položaja žena na selu. Kroz ovaj projekat mi hoćemo da upoznamo žene šta mogu tražiti iz opštine kao podsticajne mjere za razvoj poljoprivrede i na koji način” – kaže Pjevalica.\nPredsjednica udruženja “Forum žena” Milići Milanka Pantić ističe da je ove godine opština Milići prvi put preko javnog poziva izvršila podjelu sredstava nevladinom sektoru. “Javio se veliki broj nevladinih organizacija a pet je zadovoljilo kriterijume javnog poziva. Među njima je i naše udruženje. Smatram da je to najbolji i najtransparentniji način trošenja budžetskih sredstava” – smatra Pantićeva.\n“Monitoring rada lokalnih skupština-primjena mehanizama građana u donošenju odluka“ udruženje "Priroda" provdi kao dio projekta koji se implementira u okviru WeBER projekta finansiranog od Evropske Unije uz sufinansiranje Ministarstva spoljnih poslova Kraljevine Holandije.


O trošenju para odlučuju i građani | Novosti.rs\n10. 06. 2019. u 13:02\nLokalne samouprave već godinu dana moraju da pitaju žitelje u šta da potroše investicioni budžet. U Pirotu podržavaju proširenje kapaciteta obdaništa, a u Užicu uređenje javnih površina\nDeca iz jednog od pirotskih vrtića / Foto Tanjug\nPIROĆANCI, oni retki koji su bili voljni da odgovaraju na pitanja, sugerišu da se novac iz gradske kase namenjen za investicije uloži u gradnju novih i proširenje postojećih vrtića. Stanovnici Rače veruju da novac treba iskoristiti za socijalna davanja.\nGodinu dana je na snazi nova verzija Zakona o lokalnoj samoupravi koja obavezuje gradove i opštine da prilikom trošenja investicionog budžeta u obzir uzmu i stav građana. U pojedinim lokalnim samoupravama do mišljenja sugrađana nije lako doći.\n- U naš program su uključene 44 opštine, i sa njima radimo na tome kako da na što bolji način uključe građane u donošenje odluka o investicionom delu budžeta - objašnjava Branislav Milić, stručnjak na švajcarskom programu "Reforma poreza na imovinu". - Opštine su uspele da naprave akcione planove u kojima je jasno strukturisano kako, kada i na koji način će uključivati građane. I sada treba da se radi na konkretnoj primeni. Iako je uključivanje građana zakonska obaveza svih gradova i opština, situacija na terenu je prilično šarolika. Neki se istinski trude, a neki ispunjavaju puku zakonsku formu, i organizuju javnu raspravu ne vodeći računa koliko je ljudi stvarno došlo i koliko ih je glasalo.\nPROČITAJTE JOŠ - Pitaće građane o trošku\nDosadašnja praksa pokazuje da su se u naporu da dođu do stava građana potrudili Užice, Ćuprija, Kula, Sombor, Temerin, Brnjačka Banja... Zahvaljujući anketiranju žitelja, u Užicu će se sada raditi na uređenju javnih površina.\n- Građani su i pre učestvovali u donošenju odluka, ali je ovo sada zakonska obaveza i radi se na organizovaniji način - kaže Miodrag Petković, član Gradskog veća Užica zadužen za finansije i budžet. - Građani Užica, između ostalog, izrazili su želju da se urede javne površine. Ovih dana biće raspisan konkurs za projekte uređenja javnih površina. Moći će da dobiju do 500.000 dinara po projektu, uz mogućnost da 10 odsto bude njihov volonterski angažman.\nPROČITAJTE JOŠ - Dobra uprava u korist građana\nPokušavajući da saznaju šta bi bili prioriteti njihovih sugrađana, nadležni u Pirotu su iskoristili popisivače imovine na terenu da dele ankete. Obrađeni rezultati ukazuju da građani nisu previše zainteresovani, samo njih 310 je pristalo da je popuni. Predlažu "proširenje kapaciteta postojećih vrtića", što govori da većina građana prepoznaje jedan od značajnih problema Gradske uprave.\nSOMBOR je nekoliko puta organizovao anketiranje građana gde da se troši novac iz investicionog dela budžeta. Nešto više od 5.000 građana je popunilo ankete, iako je bilo štampano 29.000 anketnih listića. Predložili su uređenje Doma kulture u Bačkom Bregu, rekonstrukciju zgrade biblioteke u Čonoplji, izgradnju šetališta u Somboru i uređenje Doma kulture u Bačkom Monoštoru.


Primjer kako obilježiti i promovirati Dan nezavisnosti\nPrimjer kako obilježiti i promovirati Dan nezavisnosti\tPrintaj E-pošta Autor Redakcija\nObjavljeno u Kultura i nauka 27 Feb\n2017 U prepunoj sali Gimnazije Obala 27. februara u 12h upriličen je svečani program u povodu Dana nezavisnosti BiH.\nSvečani program osmislio i koordinirao je Stručni aktiv nastavnika historije i Udruženje nastavnika historije Kantona Sarajevo, pokrovitelj svih aktivnosti bilo je Ministarstvo za obrazovanje, nauku i mlade Kantona Sarajevo, a domaćin kolektiv Gimnazije Obala na čelu s direktorom Benjaminom Hodžićem.\nU svečanom program učestvovali su učenici sarajevskih osnovnih i srednjih škola. Pored muzičkih numera i recitala učenika upriličena su i predavanja prof. dr. Husnije Kamberovića i direktorice Historijskog muzeja BiH Elme Hašimbegović, koji su govorili o povijesnom i trenutnom značaju ovoga dana za građane Bosne i Hercegovine te važnosti znanstvenog pristupa arhiviranju cjelokupne građe o povijetsi BiH. Programu su prisustvovali i predstavnici kantonalnih vlasti kao i predsjednica skupštine KS Ana Babić, koja je evocirala dan kada je bio referendum 1992. godine. Profesorica Azerina Muminović, ispred aktiva nastavnika historije, govorila je o jedinstvenosti ovog programa i načinu obilježavanja Dana nezavisnosti BiH. Ono što ističe ovaj program i što može biti primjer drugim kantonima i gradovima jeste nivo organizacije obilježavanja Dana nezavisnosti u kojoj su učestvovale brojne sarajevske škole. Naime, nakon 25 godina od referenduma konačno je obilježavanje podignuto na viši nivo tako što su uključene brojne sarajevske škole kao i akademski kadar, kako bi se napravio ambijent sveopćeg slavlja ovog značajnog datuma. "Nadam se da će iduće godine i u budućnosti ovakvu svečanost zajedno prirediti učenici Mostara, Banja Luke, Prnjavora i drugih naših gradova u nekoj drugoj školi. Da svi zajedno proslavljamo Dan nezavisnosti, jer jedna je činjenica oko koje se slažemo, bez obzira gdje smo kao historičari ili drugog zanimanja, a to jeste: jedna nam je zajednička domovina Bosna i Hercegovina", kazala je Azerina. Prisutnima se obratio i predsjednik UO Udruženja historičara Asmir Hasečić, a pored svečanog programa, predstavljeni su i najbolji literarni i likovni radovi učenika s natječaja koji je bio raspisan u povodu Dana nezavisnosti. Veliki broj prisutnih, od kojih mnogi nisu mogli ući u salu, dokaz su da ovakve manifestacije i priredbe trebaju našim građanima, barem u glavnom gradu koji više potroši na obilježavanje drugih, manje značajnih, datuma nego na državne praznike. Poslije svečanosti prisutni su položili cvijeće na spomen-obilježje ubijenoj djeci opkoljenog Sarajeva 1992 – 1995.


Francuska: Časovi plivanja preko interneta\n13. januara, 2021 Vesti iz Francuske Napišite komentar\nOva sanitarna situacija nam je pokazala koliko i u kojoj meri može da ide ljudska glupost sa nizom nelogičnih odluka. Suočeni sa nizom mera koje im ne olakšavaju sadašnjost, deca su primorana da žive potpuno drugačiji život nego što se živelo pre pojave ovog virusa.\nIzmeđu napuštanja škole, upornosti i očaja, studenti su primorani da idu na časove sporta putem interneta kako bi potvrdili svoju godinu, pomirili su se sa svojom sudbinom. Veoma teška situacija za njih sa kojom su se pomirili.\nStudenti Staps-a, koji studiraju da bi postali sportski treneri, univerziteti ponekad reaguju na dva načina. Lorris, student u Mont-Saint-Aignan-u, u malim grupama prati časove košarke, „u skladu sa zdravstvenim pravilima“. Samo teorijski kursevi, koji se posebno bave taktičkim dijagramima, održavaju se na mreži šreko interneta, na Zoom-u ili BigBlueButton-u.\nTagovi: časovi plivanja - Francuska - internet


Novi taskbar za Windows 10 nudi funkciju personalizacije vesti i interesa | PC Press\nNovi taskbar za Windows 10 nudi funkciju personalizacije vesti i interesa\n30. april 2021. 29. april 2021. Tijana Barašević\nMicrosoft je upravo najavio novi Windows 10 taskbar, personalizovan za pojedinačnog korisnika.\nPotpuni razvoj može potrajati nekoliko meseci\nOvaj taskbar nudi visokokvalitetan sadržaj zasnovan na vašim vestima i interesovanjima, jednim klikom ili dodirom. Kompanija se nada da će razviti ovo ažuriranje tokom narednih meseci 2021. Oni izveštavaju da su ideju za funkciju generisali saznanjem da većina korisnika upotrebljava svoje uređaje u mnoge svrhe, uključujući proveru prognoze, vremena i vesti. Kako se mnogi od ovih događaja menjaju tokom bilo kog dana, Microsoft želi da korisnicima pruži jednostavan način da budu u toku sa mnogim različitim događajima odjednom. Za početak, time ikona na taskbaru korisnicima će pokazati trenutno vreme u realnom vremenu.\nPored toga, nova ikona prikazuje najnoviji sadržaj vesti, sporta, akcija na berzi i saobraćaja. Obe ove funkcije omogućavaju korisniku brz pristup željenom sadržaju bez stalnog prebacivanja između različitih aplikacija na svom uređaju. Štaviše, čak i ako slučajno imate malo vremena da pročitate deo sadržaja kao što je ažuriranje vesti, nova taskbar vam omogućava da takav sadržaj sačuvate za kasnije i čak ga delite kada za to dođe vreme. U pogledu dizajna, korisnici mogu iskoristiti informativne tabove kako bi prilagodili koja se vremenska ažuriranja prikazuju. U zavisnosti od toga koliko prostora na taskbaru želite da uštedite, možete čak da podesite funkciju vremena da se prikazuje samo kao ikona, a ne kao opcija teksta. Na sličan način se i finansije, sport, saobraćaj i vreme mogu organizovati pomoću informativnih tabova kako biste bili sigurni da u određenom trenutku možete da pregledate samo sadržaj koji vas zanima.\nMeđutim, ako ne želite da vidite bilo koje od gore pomenutih ažuriranja sadržaja, možete jednostavno da isključite ikonu za bilo koje od njih. U stvari, pomoću interest manager-a možete da podesite taskbar tako da odgovara vašim ličnim interesima. Menadžer interesa radi povlačenjem sadržaja samo iz onog sadržaja koji ste postavili prilikom početnog podešavanja taskbar zadataka.\nIako potpuni razvoj može potrajati nekoliko meseci, Microsoft namerava da objavi novosti i ažuriranja interesa u narednih nekoliko nedelja. U međuvremenu, razvojni timovi će nastaviti da podstiču i uvažavaju uloge i povratne informacije od insajdera sistema Windows, kao i šire javnosti putem Feedback Hub-a.\nTagovi: Acord Micro, Windows\n← Review: Huawei Freebuds 4i – Lider svoje klase\nTesla obara sopstvene rekorde →


Ješić: U pripremi strategija razvoja agrara u Vojvodini | Autonomija\nJešić: U pripremi strategija razvoja agrara u Vojvodini\nPosted By admin On 17. jula 2012. @ 16:33 In Vojvodina,Aktuelno | No Comments\nPotpredsednik Vlade Vojvodine i sekretar za poljoprivredu Goran Ješić izjavio je danas da će taj sekretarijat u saradnji sa strukovnim institucijama započeti izradu Strategije razvoja poljoprivrede Vojvodine.\nJešić je na konferenciji za novinare u Novom Sadu rekao da će Sekretarijatu u izradi stretegije pomoći stručnjaci Instituta za ratarstvo i povrtasrtvo i Poljoprivrednog fakulteta u Novom Sadu.\n„Ideja je da se oni u ovaj proces uključe kao nosioci strategije plana razvoja, čija će realizacija početi na jesen ove godine i biće određena da traje najmanje pet godina“, rekao je Ješić.\nPrema njegovim rečima, strategija je izuzetno važna zbog politike subvencija, a jedna od ideja je da se udruže sredstva Sekretarijata i Fonda za kapitalna ulaganja Vojvodine, kojima bi se finansirali održivi projekti, poput izgradnje sistema za navodnjavanje.\n„Naša osnovna ideja je da izlobiramo kod Evropske unije da Vojvodina dobije poseban status i da sredstva iz pretpristupnih fondova ne idu preko Ministarstva poljoprivrede, već direktno prema Pokrajini i lokalnim samoupravama“, rekao je Ješić i dodao da Pokrajini zbog toga predstoji veliki admnistrativni posao.\nGovoreći o aktuelnim podsticajnim merama Ministarstva poljoprivrede, Ješić je rekao da one ne smeju biti centralističke i da favorizuju određenu proizvodnju, poput mera u stočarstvu od kojih veću korist imaju proizvođači iz Srbije.\n„Odluke u poljoprivredi ne smeju biti centralističke i svaki region mora imati poseban status. Zato je decentralizacija poljoprivrede u Srbiji neophodna“, rekao je Ješić i istakao da se o tome mora voditi računa jer je poljoprivreda naš najveći izvozni potencijal i mora imati status kao industrija.\nNovi vojvođanski sekretar za poljoprivredu se osvrnuo i na najave da bi zbog suše i loših prinosa ove godine trebalo zabraniti izvoz pšenice i kukuruza, rekavši da nije siguran da bi to bilo najbolje rešenje.\n„U takvoj situaciji pojedinci najviše zarade, a prošli put kada je bila takva zabrana pojedine kompanije su ipak mogle da izvoze. U svakom slučaju, treba zadržati izvoz u zemlje u okruženju, jer su to naša tradicionalna tržišta koja bismo na taj način rizikovali\nda izgubimo“, rekao je Ješić.\nJešić: Šteta na kukuruzu u Vojvodini oko 70 odsto\nVojvođanski sekretar za poljoprivredu Goran Ješić izjavio je danas da šteta koju su suša i visoke temperature nanele usevima kukuruza u Pokrajini iznosi oko 70 odsto, zbog čega će se tražiti procena lokalnih samouprava za eventualno proglašenje elementarne nepogode.\nJešić je na konferenciji za novinare u Instititu za ratarstvo i povrtarstvo rekao da će, prema trenutnim procenama, prinosi kukuruza u Sremu biti oko četiri tone po hektaru, dok je situacija u Banatu i Bačkoj mnogo teža i prinosi će iznositi oko dve tone po hektaru.\n„Mi ćemo svim lokalnim samoupravama u Vojvodini uputiti dopis da u saradnji sa poljoprivrednim stručnim službama procene situaciju na terenu i nakon toga upute zahtev Vladi Vojvodine za proglašenje elementarne nepogode“, rekao je Ješić.\nDodao je da će nakon toga Vlada Vojvodine izvestiti Vladu Srbije o stanju u opštinama i gradovima u Pokrajini, jer republička vlada jedina može da proglasi elementarnu nepogodu i donese mere kojima će pomoći ugroženim sredinama.\nDirektor Instituta za ratarstvo i povrtarstvo Borislav Kobiljski rekao je da je stanje useva pod kukuruzom katastrofalno, da je situacija sa sojom problematična, dok sušu za sada najbolje podnose zasadi pod suncokretom.\n„Ko god je sejao veće sklopove kukuruza, iako smo savetovali da se ove godine seju manji sklopovi jer je količina vlage u zemlji bila izuzetno mala, sada je u velikom problemu“, rekao je Kobiljski.\nURL to article: https://www.autonomija.info/jesic-u-pripremi-strategija-razvoja-agrara-u-vojvodini.html


Sremskomitrovački portal JKP „TOPLIFIKACIJE“: I pored niskih temperatura, toplo u stanovima - Sremskomitrovački portal\nJKP „TOPLIFIKACIJE“: I pored niskih temperatura, toplo u stanovima009. јан 2017.grejanje, stanovi, zima objavio Admin2Kako se saznaje u JP „Toplifikacije“, i pored niskih temperatura, nema većih problema u snabdevanju toplotnom energijom. Bez obzira što se u preduzeću, pored izuzetno hladne zime, suočavaju i sa ekonomskim teškoćama na koje nisu mogli da utiču, obaveze prema potrošačima se redovno ispunjavaju.\nKako se navodi, s obzirom da je „Srbija gas“ povećao tarife na distribuciju ovog energenta, a pored toga i cena gasa raste zbog povećanja cene nafte, ne isključuje se mogućnost da, tokom ove godine, dođe do neznatnog povećanja cene grejanja.\nU „Toplifikacijama“ kažu da, ukoliko budu prisiljeni na korekciju cena, to će biti samo iz razloga da ne dođe do negativnog poslovanja.\nŠto se investicija tiče, i ove godine se planira rad na poboljšanju kvaliteta distributivne mreže u naselju KP dom. Pored toga, nastaviće se sa daljom automatizacijom sistema daljinskog grejanja.\nOdgovarajući na primedbe potrošača koje se tiču otkazivanja grejanja, u ovom preduzeću ističu da se trend otkazivanja smanjuje, te je sa 10 hiljada otkazanih kvadrata u 2015. prošle godine otkazano 5 hiljada kvadrata, s tim što je na 2 hiljade kvadrata stambenog prostora izvršeno ponovno priključivanje.\nNajčešći razlog za isključenje, po rečima nadležnih u preduzeću, je zbog praznih stanova čiji su vlasnici u drugim objektima.\nNaplata potraživanja od potrošača je na nivou od 93 odsto, dok je dug prema preduzeću manji od 64 miliona. Zbog toga je podneto 85 tužbi protiv nesavesnih vlasnika stanova, što je niže u odnosu na prethodnu sezonu.


FlixMobility grupa, kojoj pripada autobuski operater FliksBus (FlixBus), zaključila je novu rundu finansiranja i dobila još jednog snažnog američkog investitora, Canyon Partners, saopšteno je iz te komopanije.\nNova investicija iznosi ukupno 650 miliona dolara i kombinacija je kapitalnog ulaganja i zaduženja.\nNova procenjena vrednost kompanije iznosi više od 3 milijarde dolara, što je značajnije više od poslednje investicione serije u 2019. godini, piše u saopštenju.\n“Zadnja runda finansiranja šalje snažnu poruku budućeg razvoja naše vizije kojom se nastoji osigurati održiva mobilnost putnicima širom sveta. Zatvaranjem ove runde finansiranja, dobro smo se pozicionirali za buduće razvojne planove FlixBusa i FlixTraina” izjavio je Jochen Engert, osnivač i CEO FlixMobility grupe.\nU ovom trenutku, vest o investiciji predstavlja prekretnicu za kompaniju i njenu buduću snažnu razvojnu strategiju razvoja. Kompanija je uspešno upravljala kroz pandemiju opreznim prilagođavanjem mreže linija te ulaganjem u tehnologiju i automatizaciju.\nFlixMobility se u ovom trenutku usmerava na dalji razvoj kroz širenje na novim i postojećim tržištima te na širenje železničkog saobraćaja u sklopu Nemačke i Švedske, prilikom čega se oslanja na podršku EU u smeru dodatnog jačanja jedinstvenog tržišta. Podrška se temelji na lojalnoj konkurenciji odnosno na postavljanju pravnog okvira koji omogućuje ulazak novih igrača na ta tržišta sa ciljem izgradnje sveobuhvatne ponude održive mobilnosti, saopšteno je.\nFoto: FlixMobility Group


Kon pisao Ani Brnabić: Državni funkcioneri da nose maske! - Sputnjik Srbija\n12:19 04.09.2020 (osveženo 12:41 04.09.2020) Preuzmite kraći link\nČlan Kriznog štaba epidemiolog Predrag Kon pozvao je sve državne funkcionere putem Fejsbuka da nose maske kad god je to obavezno.\n„Javni poziv: Molim sve državne funkcionere da u svim prilikama kada je to obavezno nose maske. I radi sebe i kao primer drugima“, napisao je Kon na Fejsbuku.\nPrema pisanju RTS-a, u odgovoru na jedan od komentara, u kome piše da ne treba da se obraća ljudima na Fejsbuku koji ga prate jer oni poštuju mere, već članovima izvršne vlasti sa kojima se sreće, Kon je dodao da će apel preneti svi mediji.\nDodao je da se tim povodom obratio i pisanim putem predsednici vlade Ani Brnabić.\nzaštitne maske, koronavirus, virus korona, Predrag Kon


Otkud bezgranična moć Eurobanke? - Združena akcija Krov nad glavom\nZdružena akcija Krov nad glavom > Vesti > Uncategorized > Otkud bezgranična moć Eurobanke?\nKao prvi čovek Narodne banke Srbije Mlađan Dinkić je od 2001. do 2003. godine rukovodio formiranjem Nacionalne štedionice, koja je napravljena od državnih resursa, sa navodnim ciljem da vrati izgubljeno poverenje građana u bankarski sektor. Sa rečju “nacionalna” u svom imenu, novoosnovana banka je od Dinkića dobila na poklon unosan posao isplate stare devizne štednje, ekskluzivne prostore i kadrove bivšeg SDK/ZOP i, najvažnije – klijente!\nTadašnji režimski mediji su aplaudirali osnivanju Nacionalne štedionice i zdušno pomagali obmanu građana da se radi o solidnoj državnoj banci. Rukovodioci Nacionalne štedionice su se čak i hvalisali pripremanom prevarom.\n“Ideja je, dakle, da imamo instituciju koja kad je reč o pasivi jeste štedionica jer skuplja svoja sredstva “sa ulice”, od građana, zanatlija, malih preduzetnika, samostalnih trgovačkih radnji, kafića, restorana… To je “keš ekonomija” koja će strožom primenom fiskalnih zakona deo svog poslovanja morati da preseli u regularne tokove i ona bankarska institucija koja se tu “namesti”, imaće relativno stabilan i jak izvor. Naša prednost u odnosu na ostale banke biće to što ćemo imati razgranatu mrežu preko Zavoda za obračun plaćanja, gde su zanatlije i mali biznismeni već navikli da dolaze.”\nNikola Živanović, predsednik UO Nacionalne štedionice, Vreme br. 576. od 17. januara 2002. godine\nNakon dve dokapitalizacije 2002. i 2003. godine, Dinkićevi prijatelji Vuk Hamović i Vojin Lazarević preuzimaju kontrolu nad Nacionalnom štedionicom. Savet za borbu protiv korupcije Vlade Srbije je krajem 2004. godine pokušao da zaustavi prevaru, najpre molbom premijeru Koštunici da zaustavi prodaju poslovnog prostora bivšeg ZOP-a Nacionalnoj štedionici, a zatim i detaljnim izveštajem o Nacionalnoj štedionici koji je dostavljen Vladi i Tužilaštvu.\nSeptembra 2005. godine privatni akcionari prodaju svoj udeo EFG (Eurobanci) banci, a marta 2006. godine isto čini i država.\nPljačka državnih resursa u Nacionalnoj štedionici je na osnovu izveštaja Saveta za borbu protiv korupcije iz 2004. godine postala jedan od tzv. “24 slučaja” čije je rešavanje 2011. godine od Srbije zatražila Evropska komisija. Istragom koju je pokrenula vlast nakon 2012. godine utvrđeno je da nema krivičnog dela.\nBanka u čije su objekte građani “već navikli da dolaze”, u kojoj su koncentrisani basnoslovno vredni državni resursi i privilegije, postala je najgora od najgorih predatorskih finansijskih institucija u Srbiji. Njena današnja bezgranična moć i potpuna samovolja nad građanima i građankama Srbije počivaju na jednoj od najvećih pljački počinjenih u privatizaciji u Srbiji.


Tanja Fajon predsednica Odbora EP za stabilizaciju i pridruživanje Srbije EU - Dijalog.net\nNaslovna Politika Evropska unija Tanja Fajon predsednica Odbora EP za stabilizaciju i pridruživanje Srbije EU\nBrisel, 26. septembar 2019. – Slovenačka poslanica Tanja Fajon je u Evropskom parlamentu (EP) izabrana za predsednicu Odbora za stabilizaciju i pridruživanje Srbije Evropskoj uniji.\nTanja Fajon je izjavila da će se „najsvesrdnije posvetiti približavanju i uključivanju Srbije u EU“ i da Srbija bude „utvrđena na mapi Evrope“.\nOna je naglasila da je bitno da „Srbija nastavi da sprovodi pozitivne reforme, jer je budućnost Srbije u EU i cilj je Srbije da bude član evropske porodice“.\n„Moja želja i obaveza je“, podvukla je nova predsednica Odbora EP za stabilizaciju i pridruživanje Srbije EU „da u narednom razdoblju budu ostvareni opipljivi rezultati“.\nTanja Fajon je istakla da je uverena da će „zajedničkim radom biti prevaziđene prepreke i dokazano da su su reforme pravi put, a da posle teških i dugih pregovora sledi uspešan kraj“.\nZa potpredsednike delegacije u ovom Odboru su izabrani slovenački poslanik Franci Bogovič i grčki parlamentarac Petros Kokalis.\nOznakeevropske integracijeEvropski parlamentTanja Fajon\nPrethodno UNDP: Konkurs u okviru Regionalnog projekta o ratnim zločinima\nSledeće Konkurs za izbor najbolje fotografije u domaćim medijima\nTop Tags istraživanje vladavina prava lokalna samouprava Evropska unija mladi konkurs Srbija i Evropska unija mediji Društvo Evropska komisija OCD ljudska prava Civilno društvo Vlada Republike Srbije evropske integracije


Održan sastanak o funkcioniranju vlasti u Federaciji BiH 06. ožujka. 2018.\nDanas, 6. ožujka 2018. godine, predsjednik Federacije BiH Marinko Čavara održao je sastanak s predstavnicima federalne izvršne i zakonodavne vlasti iz parlamentarne većine s jednom točkom dnevnog reda: funkcioniranje izvršne i zakonodavne vlasti u Federaciji BiH.\nCilj sastanka je bio zajedničko traženje rješenja za prevazilaženje trenutnog zastoja u radu federalnih institucija, kako bi se stabiliziralo stanje u Federaciji BiH. Međusobno nerazumijevanje partnera u vlasti je rezultiralo zastojem reformskih procesa i stvaranjem nepovoljnog ambijenta za gospodarstvo, stoga je nužno tražiti način kako što prije nastaviti raditi na dobrobit svih. Odgovornost je na nama koji obnašamo javnu dužnost, da kompromisom dođemo do rješenja koje će pokrenuti procese s mrtve točke. Danas nije postignut dogovor o održavanju sjednica Vlade FBiH i domova Parlamenta FBiH, ali je dogovoren nastavak razgovora i sastanak na istom mjestu, u istom sastavu za sedam dana s tim da se do tada preciziraju stavovi i ponude konkretna rješenja za probleme, kazao je Predsjednik Federacije BiH nakon sastanka.


POSTIGNUT DOGOVOR SA VODEĆOM SVETSKOM AGRO-INDUSTRIJSKOM KOMPANIJOM AL DAHRA\nPrimedbe, pitanja, predlozi\nMinistar finansija i privrede izjavio je da će ove godine početi realizacija ugovora koji su postignuti u Abu Dabiju, čija je ukupna vrednost samo u oblasti poljoprivrede 800 miliona dolara. Dinkić, koji je boravio u Abu Dabiju, rekao je da je vrednost samo ugovora koji je postignut sa vodećom svetskom agro-industrijskom kompanijom Al Dahra o zajedničkom ulaganju u srpsku poljoprivredu 400 miliona dolara.\n"Oni u suštini preuzimaju osam propalih državnih kombinata", rekao je Dinkić, gostujući u Jutarnjem programu TV Pink i dodao da će "trećina tog novca ići državi, a jedan deo će završiti kod poverioca".\nDinkić je najavio da će "dve trećine tog novca oni uložiti u pravljenje novih sistema za navodnjavanje" i napraviti pet fabrika za proizvodnju stočne hrane, a da nameravaju i da otkupljuju i voće i povrće od srpskih poljoprivrednika.\nDinkić je istakao da je sa razvojnim fondom Abu Dabija ugovoreno dodatnih 400 miliona dolara, od kojih će 200 miliona biti namenjeno za izgradnju sistema za navodnjavanje i odvodnjavanje u čitavoj zemlji, da će ove godine početi radovi u Vojvodini i Mačvi, koji će sledeće godine biti prošireni i na centralnu Srbiju.\nDruga polovina tog novca biće namenjena za kupovinu opreme za poljoprivrednike u vidu dugoročnih kredita na 10 godina, najavio je Dinkić.\nDinkić je rekao da Al Dahra sa još jednim partnerom želi da izgradi kargo terminal na beogradskom aerodromu, radi prevoza voća i povrća avionima u čitav svet.\n"Naredni korak bio je razgovor sa jednom od najvećih i najprofitabilnijih svetskih kompanija Etihad", istakao je Dinkić.\nOn je dodao da je dogovoreno da se otvori direktna linija od Abu Dabija do Beograda i da se razgovaralo o pomoći u obnovi kompletne flote aviona JAT-a, da "oni postanu 49 odsto manjinski vlasnici JAT-a".\nDinkić je rekao da očekuje da već sredinom ovog meseca bude u toj oblasti potpisan memorandum o razumevanju sa Etihadom o strateškom partnerstvu sa JAT-om.\nJAT bi postao deo alijanse Etihada, a država bi ostala većinski vlasnik JAT-a, objasnio je Dinkić.\nGovoreći o saradnji u vojnoj industriji sa partnerima iz Abu Dabija, Dinkić je rekao da i u toj oblasti vrednost ugovora iznosi više od 250 miliona dolara.


ŠAMPION EVROPE JE REKAO "NE" SUPERLIGI: Poruka koju je ceo svet čekao da čuje! UEFA ODMAH nagradila legendu\nUmesto Anjelija koji je izdao Slovenca, na funkcije stiže Nemac.\nBogati klubovi prave revoluciju u evropskom fudbalu, a samo su pojedini velikani podigli glas. Jedan od najbogatijih, najbolje organizovanih i u krajnjoj liniji najtrofejnijih evropskih timova podržava odluke UEFA!\nKarl-Hajnc Rumenige tvrdi da Bajern nije pregovarao o evropskoj Superligi, kao i da nema nameru da se preseli u to takmičenje. Dok Čeferin sprema kazne za ostatak Evrope, nemački klubovi ostaju u Ligi šampiona.\nLegendarni Nemac otkriva da gigant iz Bavarske veoma poštuje sve što trenutno radi UEFA.\n''Fudbalski klub Bajern nije bio uključen u planove Superlige. Uvereni smo da trenutna struktura fudbala garantuje pouzdanu osnovu. Bajern pozdravlja reforme u Ligi šampiona i njenoj grupnoj fazi jer je to pravi korak za evropski fudbal. Modifikovana grupna faza Lige šampionaće povećati uzbuđenje u takmičenju'', rekao je Karl-Hajnc Rumenige.\nUmesto osnivanja novog takmičenja trebalo je drugačije rešavati probleme. Recimo, zajedničkim snagama.\n''Ne verujem da će Superliga Evrope rešiti finansijske probleme koje je stvorila pandemija korona virusa. Umesto toga, trebalo je da svi klubovi zajedno rade na usklađivanju troškova sa prihodima. Evropski fudbal mora da bude racionalniji'', zaključio je čelnik Bajerna.\nPo dosadašnjim informacijama ponudu za učešće u Superligi Evrope odbila su tri nemačka tima, Bajern Minhen, Borusija iz Dortmunda i RB Lajpcig. Pored njih, nisu zainteresovani PSŽ, Porto, nekoliko manjih španskih i italijanskih timova,...\nZbog vernosti koju je nemački klub pokazao prema UEFA, Karl Hajnc Rumenige nasledio je funkcije Andree Anjelija. Ubuduće, Rumenige će biti predsednik Izvršnog komiteta UEFA i Evropske klupske asocijacije (ECA).


Izbor Saveta guvernera NBS i nova sednica – Nadlanu.com\nIzbor Saveta guvernera NBS i nova sednica\nObjavljeno 12. nov 2012. / 10:28:44\nBEOGRAD, 12. novembra 2012. (Beta) – Skupština Srbije u utorak će glasati o izboru Saveta guvernera Narodne banke Srbije (NBS) i direktora Uprave za nadzor nad finansijskim institucijama, posle čega će početi nova sednica na čijem dnevnom redu su izmene Carinskog zakona i više medjunarodnih sporazuma.\nSkupština će se prvo izjasniti o odlukama skupštinskog Odbora za finansije da se za predsednika Saveta guvernera izabere profesor Fakulteta za ekonomiju, finansije i administraciju Nebojša Savić, na period od pet godina.\nZa članove Saveta guvernera predloženi su Stojan Stamenković, na period od četiri godine, Miladin Kovačević na tri godine, Nikola Martinović na dve godine i Ivan Nikolić na period od jedne godine.\nZa direktora Uprave za nadzor nad finansijskim institucijama predložen je Djordje Jevtić, a njega je predložila poslanička grupa vladajuće Srpske napredne stranke.\nPosle glasanja, počeće nova sednica na čijem dnevnom redu su potvrdjivanje sporazuma sa Makedonijom o izručenju, potvrdjivanje Ugovora Srbije i Slovenije o medjusobnom izvršavanju sudskih odluka u krivičnim stvarima, kao i ugovor vlada Srbije i Palestine o izbegavanju dvostrukog oporezivanja u odnosu na poreze na dohodak.


Pastor imenovao Radnu grupu za izmene Statuta Vojvodine | Autonomija\nPastor imenovao Radnu grupu za izmene Statuta Vojvodine\nUskoro i konstitutivna sednica\nPredsednik Skupštine Vojvodine Ištvan Pastor imenovao je danas članove Radne grupe za izradu radnog teksta Nacrta Statuta Vojvodine, saopšteno je iz njegovog kabineta.\nUstavni sud Srbije osporio je krajem prošle godine dve trećine odredaba pokrajinskog statuta, a Radna grupa će imati zadatak da Statut uskladi sa Ustavom Srbije.\nPastor je Radnu grupu imenovao na osnovu predloga poslanickcih grupa u pokrajinskom parlamentu.\nIštvan Pastor, koji je i predsednik Odbora za ustavno-pravna pitanja Skupštine Vojvodine, sazvaće najkasnije do 24. januara konstitutivnu sednicu Radne grupe za izradu radnog teksta Nacrta Statuta Vojvodine.\nPastor će sazvati i zajedničku sednicu Odbora za pitanja ustavno-pravnog položaja Pokrajine, Kolegijuma Skupštine Vojvodine i Radne grupe, na kojoj će biti utvrđen način daljeg rada, dinamika i rok za izradu radnog teksta Nacrta Statuta, piše u saopštenju.\nRadna grupa će na konstitutivnoj sednici iz redova svojih članova izabrati one koji će rukovoditi radom Radne grupe, navodi se u saopštenju za javnost.


Proradio Turski tok počela isporuka gasa i u Hrvatsku – Svet – radiosabac.com\nProradio Turski tok počela isporuka gasa i u Hrvatsku – Svet\nin Hrvatska, Svet\nRuski „Gasprom“ saopštio je danas da je, pored Mađarske, od danas počela isporuka gasa preko „Turskog toka“ i u Hrvatsku.\nPočela je isporuka ruskog prirodnog gasa u Hrvatsku po novoj maršruti preko gasovoda „Turski tok“ i nacionalnih gasovoda Bugarske, Srbije i Mađarske, navodi se na Telegram kanalu kompanije „Gasprom“, prenosi Sputnjik.\nPrethodno je saopšteno da je danas stupio na snagu ugovor između „Gasproma“ i mađarske energetske kompanije „MVM“, u skladu sa kojim će Budimpešta u narednih 15 godina svake godine isporučivati četiri i po milijarde kubnih metara gasa ovim gasovodom.\nOdmah nakon puštanja gasa Mađarskoj preko „Turskog toka“, oglasila se i kompanija „Operator GTS Ukrajine“ saopštivši da je „Gasprom“ obustavio tranzit gasa preko ukrajinske teritorije.\nMađarska je potpisala novi dugoročni ugovor sa „Gaspromom“ o snabdevanju gasom zaobilazeći Ukrajinu, a nakon zaključivanja tog sporazuma Kijev je saopštio da je razočaran i da će se obratiti Evropskoj komisiji radi davanja ocene o njegovoj usklađenosti sa evropskim zakonodavstvom u oblasti energetike.\nMađarska je reakciju Ukrajine okarakterisala kao mešanje u unutrašnje poslove.


Dan online - Regioni: Susreti pobratimskih škola - 2016-04-15\nRegioni UČENICI OŠ „NJEGOŠ” SA CETINJA PUTUJU U POSJETU DRUGARIMA OŠ„RISTAN PAVLOVIĆ“ IZ PLJEVALJA Susreti pobratimskih škola\nCETINjE - Treći pobratimski susret Osnovnih škola „Njegoš” sa Cetinja i „Ristan Pavlović“ iz Pljevalja biće održan danas u gradu pod Golubinjom.\nPrema riječima direktorice cetinjske škole Novke Milošević cilj susreta dvije škole koje su 2013. godine potpisale povelju o bratimljenju, osim gajenja prijateljskih odnosa ima i edukativni karakter jer kroz razmjenu iskustava doprinose unapređenju kvaliteta nastave.\n- Ovoga puta predstavnici naše škole biće 35 najuspješnijih učenika sa opštinskih i državnih takmičenja i najaktivniji mali preduzetnici, kao i 17 zaposlenih. Stručna tema Susreta je „Fizičko vaspitanje od I do V razreda“, koja je značajna na opštem nivou realizovanja nastave fizičkog vaspitanja u Crnoj Gori, posebno u prvom ciklusu osnovne škole – kazala je Miloševićeva.\nČas fizičkog vaspitanja sa učenicima prvog razreda iz obije škole imaće nastavnice Jelena Bigović i Sanja Pejaković kao i vaspitačica Adrijana Stojanović iz OŠ „Njegoš“, dok su predavanje za nastavnike škola pripremile Slavka Maksimović, profesor fizičkog vaspitanja iz OŠ „Ristan Pavlović“ i mr Fizičke kulture Novka Milošević, direktorica OŠ „Njegoš“.


I na francuskim izborima moguća iznenađenja - 20.04.2017, Sputnik Srbija\nI na francuskim izborima moguća iznenađenja\nNijedan od četiri predsednička kandidata u Francuskoj, koji su trenutno na vrhu liste, nije bez šansi da se nađe na čelu države. 20.04.2017, Sputnik Srbija\nanalize i mišljenja, politika, vesti, izbori\n10:00 20.04.2017 (Osveženo: 15:28 29.10.2021)\n© Sputnik / Irina Kalashnikova / Uđi u foto-galerijuPočetak predsedničke kampanje u Francuskoj\nNijedan od četiri predsednička kandidata u Francuskoj, koji su trenutno na vrhu liste, nije bez šansi da se nađe na čelu države.\nKampanja za predsedničke izbore u Francuskoj, koji se održavaju 23. aprila, ušla je u samu završnicu, a za mesto prvog čoveka države u prvom krugu bori se 11 kandidata. U trci za glasove francuskih građana kandidati nisu birali sredstva, pa su ovu kampanju, kao nikada do sada, obeležile brojne afere i skandali.\nPrema anketama najveće šanse da dođe na čelo Francuske u ovom trenutku imaju kandidat centra Emanuel Makron i predstavnica desnice Marin le Pen. Međutim, Milan Igrutinović sa Instituta za evropske studije za Sputnjik kaže da poslednji podaci iz Francuske daju prostora za potencijalna iznenađenja na izborima u nedelju. Prema njegovim rečima, u poslednjih desetak dana Žan Lik Melanšon, koji se smatra krajnjom levicom, znatno je ojačao, uglavnom na račun Benoa Amona, predstavnika vladajuće Socijalističke partije, pa sada imamo situaciju da se prva četiri kandidata razlikuju u svega 3 do 5 odsto.\n„Makron je i dalje u blagom vođstvu u odnosu na Marin le Pen, za oko jedan odsto, a Fransoa Fijon se drži na nivou na koji je pao u poslednja dva meseca nakon afere sa troškovima njegove žene od pre petnaestak godina u Skupštini. S obzirom na ankete, ovaj redosled kandidata verovatno nije konačan, pa nije isključeno da možemo biti iznenađeni u prvom krugu izbora. Drugi krug izbora koji se održava 7. maja svakako će biti odlučujući, ali se u teoriji može desiti da recimo Marin le Pen ne ode u drugi krug ili da se to čak dogodi Emanuelu Makronu, što bi zaista bilo ogromno iznenađenje, s obzirom na očekivanja u poslednjih nekoliko meseci“, objašnjava Igrutinović.\nKako kaže, nije baš najjasnije kako se Žan Lik Melanšon popeo na četvrto mesto u poslednjih par nedelja.\n„On je imao nekoliko dobrih javnih nastupa, a dobro je prošao i u velikoj javnoj debati u kojoj je učestvovalo svih 11 kandidata, dok se Benoa Amon, kao glavni kandidat socijalista, nije najbolje snašao i pretpostavlja se da je to uticalo da se glasači, centar vladajuće Olandove levice, pomere malo više ulevo“, napominje Igrutinović.\nOn dodaje da se u Francuskoj, po svoj prilici, dešava ono što se u poslednje vreme dešavalo u ostatku Evrope. Primera radi, u Holandiji je vladajuća Socijaldemokratska partija gotovo potpuno kolabirala i jedva zadržala mesto u Parlamentu, dok će laburisti u Velikoj Britaniji na predstojećim parlamentarnim izborima u junu verovatno biti potučeni do nogu. Takođe, kaže Igrutinović, levi centar u Francuskoj, oličen u vladajućim socijalistima, jeste na neverovatno slabim pozicijama, pa je to možda jedna zajednička crta koja odlikuje ovu godinu.\n„Dakle, karakteristika je ne toliko rast neke ’populističke desnice‘, već kolaps levog kraja, jer ti se glasači ne sele toliko na desnicu koliko se redefiniše politički prostor. Neki idu ka liberalnijim partijama, neki u redefinisanu levicu koja se obično smatrala nešto ekstremnijom, tvrđom prema ekonomskoj krizi i merama štednje, prema celom tom osteriti paketu koji i mi u Srbiji, na kraju krajeva, proživljavamo. To je možda u svemu ovome i najinteresantnije, pa možemo reći da nijedan od četiri kandidata u Francuskoj koji su trenutno u vrhu liste nije bez šansi da se nađe na čelu države“, kaže Igrutinović.\nNa pitanje šta Francuska očekuje od novog predsednika, Igrutinović kaže da treba imati u vidu da se Fransoa Oland pokazao kao prilično slab šef države.\n„U vreme Nikole Sarkozija imali smo njegovo savezništvo sa Merkelovom, takozvani ’merkozi duet‘, koji je dominirao evropskom politikom. Sa druge strane, Francuska je tokom Olandovog mandata izgubila profil i snagu u evropskoj politici čini mi se više zbog njegovih subjektivnih slabosti i nesnalaženja tokom ekonomske krize, nego zbog relativno slabih ekonomskih performansi države. Međutim, Francuska je svakako uticajna zemlja, ima snagu i to može da se podigne na viši nivo i bez nekih spektakularnih ekonomskih rezultata“, ističe Igrutinović.\nKako kaže, ukoliko bi pobedio Emanuel Makron, on bi mogao da bude ta nova energija koja bi ojačala francusku političku poziciju u Evropi.\n„Makron je negde liberalni centar, gađa i desnicu i levicu, a njegov politički pokret se širi i on pokušava da na kolapsu levog centra izvuče neke glasove. Nekako mi se čini da je on nastavak ’blerovske‘ tradicije u Velikoj Britaniji — nominalna levica koja zapravo prihvata liberalnu demokratiju i liberalni kapitalizam i pokušava da u okviru tog sistema najširim slojevima, i onim najnižim, omogući opstanak i konkurentnost u opštim tržišnim uslovima“, objašnjava Igrutinović.\n28 Februar 2017, 13:45\nIpak, napominje naš sagovornik, treba imati u vidu da će pozicija Francuske u budućnosti takođe zavisiti i od nemačkih parlamentarnih izbora u septembru. Pitanje je, ističe naš sagovornik, da li će tamo pobediti Angela Merkel ili će se vlast malo promeniti, odnosno da li će Nemačka biti otporna na tendencije poput kolapsa levog centra. U svakom slučaju, pred Francuzima su za koji mesec i parlamentarni izbori koji će pokazati koliku će moć predsednik zaista imati.\n„Naravno, sistem u Francuskoj je takav da preferira predsednika u odnosu na Parlament, ali Emanuel Makron iza sebe nema jaku političku partiju, već mlad pokret bez uticaja na lokalu i bez vidljivih mesta u Parlamentu. Zato Makron tek treba da, ukoliko pobedi na predsedničkim izborima, svoju pobedu pretoči u dobar rezultat na parlamentarnim izborima i ojača svoju poziciju“, zaključuje Igrutinović za Sputnjik.


Đoković i Boškovićeva najbolji sportisti Srbije u 2018. - Leutar.net\nHomeVijestiHercegovinaĐoković i Boškovićeva najbolji sportisti Srbije u 2018.\n22. decembra 2018. Leutar Hercegovina, Sport 0\nPrvi teniser svijeta Novak Đoković i najbolja odbojkašica svijeta Tijana Bošković, na večerašnjoj svečanosti u Domu narodne Skupštine, proglašeni su za najbolje sportiste Srbije u 2018. godini, u tradicionalnom izboru Olimpijskog komiteta Srbije.\nĐoković, koji se u velikom stilu vratio na vrh ATP trofejima na Vimbldonu i Јu-Es openu, sedmi put je laureat OKS, dok je Boškovićevoj, poslije titule prvaka svijeta u Јapanu sa reprezentacijom, gdje je bila MVP takmičenja, ovo prvo priznanje, s tim da je lani dobila nagradu za najbolju mladu sportiskinju.\nNajbolji ženski tim je odbojkaška selekcija Srbije, muški – basketaši Srbije koji su prvaci svijeta, a taekvondiskinja Nadica Božanić najbolji mladi sportista posle juniorske titule šampiona svijeta.\nPosebna priznanja dobili su Ivana Španović (atletika), Јovana Preković (karate), Goran Obradović (trener Španovićeve), Roksanda Atanasov (trener Prekovićeve) i Marijan Vajda (trener Đokovića).\nBivšoj trofejnoj reprezentativki Srbije u streljaštvu, Јasni Šekarić, dodeljena je nagrada „Olimpijsko srce“.


Susret potpredsednika Ivana Đokovića i predsednice Svetskog udruženja turističkih vodiča Felisitas Vresnig – Покрајински секретаријат за привреду и туризам\nSusret potpredsednika Ivana Đokovića i predsednice Svetskog udruženja turističkih vodiča Felisitas Vresnig\nPotpredsednik Pokrajinske vlade i pokrajinski sekretar za privredu i turizam, Ivan Đoković, razgovarao je danas sa Felisitas Vresnig (Felicitas Wressnig), predsednicom Svetskog udruženja turističkih vodiča – WFTGA. Đoković i Vresnig su učesnici na Godišnjem skupu turističkih vodiča Vojvodine i na Konferenciji u organizaciji Balkanske asocijacije hotelijera i restoratera BAHA u okviru Sajma turizma 2017. na Novosadskom sajmu.\nJedan od ključnih ciljeva Svetskog udruženja turističkih vodiča je promocija turističkih vodiča i to na način da budu prepoznati kao ambasadori države ili regiona iz kojeg dolaze, jer su prve, a neretko i jedine osobe koje posetiocima prenose duh, kulturno i istorijsko nasleđe, prilikom putovanja.\nU razgovoru sa predsednicom Svetskog udruženja, potpredsednik Đoković je naglasio značaj razmene pozitivnih iskustava i znanja u ovom domenu, sa posebnim akcentom na kvalitet same obuke i svestranosti turističkih vodiča. Uspostavljanje kontakata sa udruženjima turističkih vodiča i institucija za obuku, u mnogome utiče na jačanje profesionalnih veza, u isto vreme promovišući i štiteći njihovu profesiju i interese. Na ovaj način, unapređuje se sama predstavka i profesionalni etički kodeks ove struke, pri čemu se uspostavljaju visoki standardi profesionalnizma i poboljšanje kvaliteta usluge kroz specijalističke obuke i umrežavanje. Pored toga, razgovaralo se i o unapređenju i proširenju saradnje institucija, te o strateškim koracima Sektora za turizam i reionalno-privrednu saradnju u narednoj godini.\nVresnig je istoričar umetnosti i žurnalistike i licenciran je turistički vodič na četiri jezika. U proteklih deset godina angažovana je u Svetskom udruženju turističkih vodiča, najpre kao šef obuke, a potom i kao predsednica ove organizacije. Dobivši licencu za WFTGA trenera 1999. godine, radila je u nekoliko zemalja, poput UAE, Jermenije, Gruzije, Kipra i Holandskih Antila.\nUčesnici sastanka su bili pomoćnik pokrajinskog sekretara za oblast turizma, Sergej Tamaš, šef obuke i član UO i WFTGA, dr Ivana Ćuruvija, i potpredsednik Nacionalne asocijacije turističkih vodiča Srbije, dr Miloš Ćuruvija.


U Indiji povećano korišćenje mobilnog interneta devet puta - Neverovatna Indija\nNaslovna Ekonomija U Indiji povećano korišćenje mobilnog interneta devet puta\nU Indiji povećano korišćenje mobilnog interneta devet puta\nKorišćenje interneta putem mobilnih uređaja povećalo se u Indiji devet puta u samo jednoj godini, nakon što je ulazak novog operatora izazvao „rat cena“ pružalaca telekom usluga, pokazuje jedno novo istraživanje.\nIndijci su u martu 2017. preuzeli gotovo 1,3 milijarde gigabajta podataka u odnosu na oko 150 miliona gigabajta u istom periodu prošle godine, navodi se u izveštaju pod nazivom „Internet trendovi 2017“, koji je ove nedelje objavio američki investicioni fond „Klajner Perkins“, prenosi agencija AFP.\nDo eksplozije rasta korišćenja podataka došlo je nakon što je najbogatiji čovek u Indiji Mukeš Ambani uzdrmao tržište telekomunikacija pokretanjem novog telekom operatora, kompanije Ðio.\nÐio je u septembru ušao na tržište sa mrežom 4G ponudivši besplatne usluge do kraja godine, nakon čega je lansirao daleko jeftinije tarife preuzimanja podataka od konkurenata i besplatne SOS pozive.\nTo je dovelo do dramatičnog pada prosečne cene mobilnog interneta u Indiji, koja je prema ovom istraživanju u martu iznosila 1,9 dolara naspram 4,4 dolara pre tri godine.\nDo marta ove godine, Ðio je stekao 108 miliona pretplatnika naplaćujući gigabajt podataka samo 17 centi.\nUprkos regulatornim i tehničkim preprekama, indijsko tržište mobilnog interneta ima ogroman potencijal rasta, pri čemu se očekuje da će stotine miliona ljudi na internet „izlaziti“ u narednoj deceniji preko pametnih telefona.\nOva zemlja broji milijardu korisnika mobilnih telefona, ali gotovo tri četvrtine populacije nema pristup internetu. Prošle godine je samo 350 miliona Indijaca moglo da izađe na onlajn mrežu, navodi francuska agencija.\nPrethodni tekstNovi heroj Indije: Rohan Bopana šampion Rolan Garosa!\nSledeći tekstAlibaba gradi centre po Indiji i najavljuje saradnju sa Tatom


Uspon i pad demokratije posle Petog oktobra - razgovor o knjizi N. Vladisavljevića » Sinhro.rs\nUspon i pad demokratije posle Petog oktobra je knjiga koja upravo izlazi iz štampe u izdanju Arhipelaga. Knjiga je nastala kao plod dugogodišnjeg proučavanja i velikog istraživanja stanja demokratije, medija i političkih i građanskih sloboda posle 5. oktobra 2000. godine.\nRazgovor o knjizi Nebojše Vladisavljevića Uspon i pad demokratije posle Petog oktobra održaće se 5. oktobra s početkom u 20:30 časova u Centru za kulturnu dekontaminaciju (Birčaninova 21).\n– Ključni argument ove knjige jeste da akademske i druge analize uglavnom značajno potcenjuju kvalitet demokratije u prvoj deceniji posle Petog oktobra, kao i da ga radikalno precenjuju u poslednjih nekoliko godina. Dakle, uprkos nasleđenim, veoma nepovoljnim unutrašnjim i međunarodnim okolnostima, uspostavljene su dinamične demokratske ustanove koje su opstale duže od jedne decenije, tokom više izbornih ciklusa, uprkos značajnim političkim sukobima. Usledili su, zatim, postepeno ali sistematsko urušavanje demokratije i uspon novog autoritarizma. Takva ocena počiva na nalazima obimnog, teorijski utemeljenog empirijskog istraživanja ukrštanjem različitih metoda i izvora podataka: kvantitativne analize sadržaja medijskog diskursa o ključnim političkim sukobima u tom razdoblju; produbljenih razgovora sa velikim brojem neposrednih učesnika u tim događajima iz redova ključnih ličnosti političkog i civilnog društva, uključujući i novinare koji su izveštavali o tim događajima i njihove urednike; i širu kontekstualnu istorijsko-institucionalnu analizu. Istovremeno, Uspon i pad demokratije posle Petog oktobra je pokušaj da se rasprave o demokratizaciji u našoj zemlji stave u širi milje relevantne akademske literature i uporednih iskustava demokratizacije u našem i drugim svetskim regionima – naglašava Nebojša Vladisavljević u predgovoru knjige Uspon i pad demokratije posle Petog oktobra.\nRazgovor o knjizi Uspon i pad demokratije posle Petog oktobra sastavni je deo programa Petooktobarska republika koji se 5. oktobra uveče održava u CZKD.\nPročitajte i: Etničko čišćenje kroz istoriju: nova studija Vladimira Petrovića\nPrevious Article TURKINJINA PRIČA – evropske impresije jedne Turkinje\nNext Article Dani Smiljane Mandukić ovog oktobra u Beogradu


Nikolić: Situacija u BiH se ubrzano pogoršava\nPredsednik Srbije Tomislav Nikolić rekao je danas da se situacija u BiH „ubrzano pogoršava“ zbog pojedinih političara koji iz uskogrudih interesa podstiču tenzije medju narodima.\nNikolić je u razgovoru sa srpskim članom Predsedništva Bosne i Hercegovine Mladenom Ivanićem rekao da Srbija već godinama ulaže velike napore da očuva stabilnost regiona, ali da nema uvek punu podršku susednih zemalja, saopštila je pres služba predsednika.\n„Često pojedini političari, zarad uskogrudih a kratkoročnih političkih benefita, podstiču tenzije medju narodima koji žive u regionu, i na taj način nanose ogromnu štetu procesu pomirenja medju gradjanima i državama. Ovo se posebno odnosi na BiH u kojoj se stanje ubrzano pogoršava“, rekao je Nikolić.\nIvanić je rekao da istupi poglavara islamske verske zajednice i katoličke crkve u BiH, kao i retorika političara iz Federacije BiH, vraćaju gradjane u rane devedesete godine, što ugrožava mir i stabilnost i stvara nesigurnost, posebno kod pripadnika srpskog naroda, navodi se u saopštenju.\nOn je rekao da se iskreno nada da će se BiH vratiti na put ostvarivanja napretka za sve svoje gradjane i stvaranje mogućnosti za život kao u razvijenim zemljama Evrope.\nNikolić je rekao da Srbija čvrsto insistira da je budućnost celog Balkana u saradnji i stremljenju ka evropskim standardima, ali da su preduslovi te saradnje mir i stabilnost.


„Avijadarts 2016“: Najbolje od ruske avijacije - 05.06.2016, Sputnik Srbija\n„Avijadarts 2016“: Najbolje od ruske avijacije\nRuski piloti demonstrirali su svoje majstorstvo na Međunarodnom takmičenju vojnih pilota „Avijadarts 2016“ na Krimu, pri čemu su učestvovali borbeni avioni... 05.06.2016, Sputnik Srbija\nmultimedija, foto, krim\n21:33 05.06.2016 (Osveženo: 21:34 05.06.2016)\nRuski piloti demonstrirali su svoje majstorstvo na Međunarodnom takmičenju vojnih pilota „Avijadarts 2016“ na Krimu, pri čemu su učestvovali borbeni avioni, bombarderi, helikopteri i druge letelice.\nOva manifestacija se održava u Rusiji od 2013. Jedan od najspektakularnijih delova je kada su piloti ispaljuju rakete.\n© Sputnik / Evgeny BiyatovPosetioci Međunarodnog takmičenja „Avijadarts 2016“ u centru za testiranje Čauda, nadomak Feodosije. U pozadini je frontovski bombarder Su-25.\nPosetioci Međunarodnog takmičenja „Avijadarts 2016“ u centru za testiranje Čauda, nadomak Feodosije. U pozadini je frontovski bombarder Su-25.\n© Sputnik / Evgeny Biyatov / Uđi u foto-galerijuNoćni lovci Mi-28 tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\nNoćni lovci Mi-28 tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\n© Sputnik / Evgeniy Biyatov / Uđi u foto-galerijuSuhoj Su-27 borbeni avioni aerobatskog tima „Ruski vitezi“ i Mig-29 borbeni avioni aerobatskog tima „Striži“ tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\nSuhoj Su-27 borbeni avioni aerobatskog tima „Ruski vitezi“ i Mig-29 borbeni avioni aerobatskog tima „Striži“ tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\n© Sputnik / Sergey Malgavko / Uđi u foto-galerijuBorbeni avioni Mig-29 aerobatskog tima „Striži“ na Krimu.\nBorbeni avioni Mig-29 aerobatskog tima „Striži“ na Krimu.\n© Sputnik / Evgeniy Biyatov / Uđi u foto-galerijuVišenamenski borbeni avioni Su-34 tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\nVišenamenski borbeni avioni Su-34 tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\n© Sputnik / Evgeny Biyatov / Uđi u foto-galerijuHelikopteri Mi-8 lete tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\nHelikopteri Mi-8 lete tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\n© Sputnik / Evgeny Biyatov / Uđi u foto-galerijuViđenamenski borbeni avion Mig-29 tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\nViđenamenski borbeni avion Mig-29 tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\n© Sputnik / Evgeny Biyatov / Uđi u foto-galerijuNoćni lovci helikopteri Mi-8 tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\nNoćni lovci helikopteri Mi-8 tokom Međunarodnog takmičenja „Avijadarts 2016“ u centru za testiranje Čauda ruskog vazduhoplovstva, nadomak Feodosije.\n© Sputnik / Evgeny Biyatov / Uđi u foto-galerijuBorbeni avioni Mig-29 aerobatskog tima „Striži“ tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\nBorbeni avioni Mig-29 aerobatskog tima „Striži“ tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\n© Sputnik / Evgeniy Biyatov / Uđi u foto-galerijuAkrobatski tim „Ruski sokolovi“ tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\nAkrobatski tim „Ruski sokolovi“ tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\n© Sputnik / Evgeny BiyatovHelikopteri Mi-8 lete tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\nHelikopteri Mi-8 lete tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\n© Sputnik / Evgeny Biyatov / Uđi u foto-galerijuBorbeni avioni Su-27 aerobatskog tima „Ruski vitezi“ tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.\nBorbeni avioni Su-27 aerobatskog tima „Ruski vitezi“ tokom Međunarodnog takmičenja „Avijadarts 2016“ u centru za testiranje Čauda, nadomak Feodosije.